PROIECT

Poliţia Locală a mun. Rm. Valcea
Regulament de Organizare şi Funcţionare

ROMANIA
JUDETUL  V R A N C E A

CONSILIUL LOCAL AL

MUNICIPIULUI  FOCSANI

H O T A R A R E

   Privind, aprobarea Regulamentului de organizare si functionare al 

                 Politiei Locale a Municipiului Focsani

          Consiliul Local al Municipiului Focsani, Judetul Vrancea, intrunit in sedinta ordinara,

          -vazand    proiectul  de   hotarare   initiat   de   d-nul  Primar    al   municipiului 

Focsani, raportul Directiei resurse umane si coordonare unitati subordonate inregistrat la nr.8498 /12 .02.2011, prin care se propune aprobarea Regulamentului de organizare si functionare al Politiei Locale a Municipiului Focsani, avizul consultativ al Comisiei de ordine publica si avizul favorabil al Comisiei pentru administratie publica locala, juridica, anticoruptie si integrare europeana ;

         -  avand  in  vedere Legea politiei locale nr.155/2010 si Hotararea Guvernului nr.1332/2010 privind aprobarea Regulamentului-cadru de organizare si functionare a politiei locale;

       - în baza art. 36, alin.(2), lit. „a” si  alin.(3), lit.”b” şi in temeiul art.45, alin. (1)  din Legea nr. 215/2001  privind  administraţia publica locala, republicata in anul 2007, cu modificarile si completarile ulterioare;  

H O T A R A S T E:

         Art. 1. Aprobarea Regulamentului de organizare si functionare al Politiei Locale a Municipiului Focsani, conform anexei alaturate care face parte integranta din prezenta hotarare.
        Art.2.Abrogarea cu data de 1 martie 2011 a Hotărârii Consiliului Local al Municipiului Focşani nr.256/2005, cu modificarile şi completarile ulterioare.
       Art.3. Prezenta hotarare va fi comunicata de catre Directia administratie publica locala, compartimentelor, birourilor, serviciilor si Primarului Municipiului Focsani,care va asigura executarea acesteia prin,  Directia administratie publica locala, Directia resurse umane si coordonare unitati subordonate, Directia economica si Politia Locala a Municipiului Focsani.

PRESEDINTE DE SEDINTA,

        Vrâncianu Gicu                                                   Contrasemneaza

                                                                   SECRETARUL MUNICIPIULUI

                                                                                        FOCSANI

                                                                          Corhana Eduard Marian
Municipiul Focsani,22 februarie 2011
Nr.68
                 ROMÂNIA                                                         Anexa la

           JUDEŢUL VRANCEA                                 Hotărârea  nr. 68
         CONSILIUL LOCAL AL                              din  22  februarie 2011

       MUNICIPIULUI FOCŞANI
REGULAMENT
DE  ORGANIZARE  ŞI  FUNCŢIONARE  AL
POLIŢIEI LOCALE A MUNICIPIULUI
FOCŞANI

CAPITOLUL I

DISPOZIŢII GENERALE

      
Art. 1. Prevederile prezentului Regulament reglementează modul de organizare si functionare a Politiei Locale a Municipiului Focsani si se aplică personalului politiei locale organizate în conformitate cu dispozitiile Legii politiei locale nr. 155/2010.

      
Art. 2. Politia Locală a Municipiului Focsani este înfiintată, organizată si functionează prin reorganizarea Politiei Comunitare a Municipiului Focsani, în conformitate cu prevederile următoarelor acte normative:

- Legea politiei locale nr.155/2010;

- Hotărârea Guvernului nr.1332/2010 privind aprobarea Regulamentul-cadru de organizare si functionare a politiei locale.

       
Art. 3. (1) Politia Locală a Municipiului Focsani îsi desfăsoară activitatea pe baza principiilor legalitătii, încrederii, previzibilitătii, proximitătii, proportionalitătii si gradualitătii, deschiderii si transparentei, eficientei si eficacitătii, răspunderii si responsabilitătii, impartialitătii si nediscriminării.

(2) Politia Locală a Municipiului Focsani îsi desfăsoară activitatea în interesul comunitătii locale, exclusiv pe baza si în executarea legii, precum si a actelor autoritătii deliberative si ale celei executive ale Municipiului Focsani, respectiv, în conformitate cu reglementările specifice fiecărui domeniu de activitate, stabilite prin acte administrative ale autoritătilor administratiei publice centrale si locale.

        
Art. 4. (1) În exercitarea atributiilor ce îi revin, Politia Locală a Municipiului Focsani cooperează cu unitătile, respectiv cu structurile teritoriale judetene ale Politiei Române, ale Jandarmeriei, ale Politiei de Frontieră si ale Inspectoratului Teritorial pentru Situatii de Urgentă, cu celelalte autorităti ale administratiei publice centrale si locale si colaborează cu organizatii neguvernamentale, precum si cu persoane fizice si juridice, în conditiile legii.

(2) Politia Locală a Municipiului Focsani solicită interventia structurilor sau unitătilor Politiei Române sau ale Jandarmeriei Române pentru orice situatii ce excedează atributiilor ce îi revin potrivit legii.
CAPITOLUL II

ORGANIZAREA  POLIŢIEI  LOCALE

     
Art. 5. (1) În Municipiul Focsani, politia locală se organizează ca institutie publică de interes local, cu personalitate juridică, în subordonarea Primarului Municipiului Focşani.
          (2) Organizarea Politiei Locale a Municipiului Focşani cuprinde:

           a) structura de ordine si liniste publică; 

           b) structura paza bunuri şi obiective;

           c) structura din domeniul circulatiei pe drumurile publice;

           d) structura de control în domeniul disciplinei în constructii, afisajului stradal, protectiei mediului si activitătilor comerciale;

           e) structura cu atributii pe linie de evidenta persoanelor;
           f) structura contabilitate-financiar, administrativ, resurse umane;
           g) compartiment juridic.
     
Art. 6. Structura organizatorică a Poliţiei Locale a Municipiului. Focsani este în conformitate cu prevederile Legii nr.155/2010 privind înfiinţarea, organizarea şi funcţionarea Poliţiei Locale, a prevederilor Legii nr. 188/1999 privind Statutul funcţionarilor publici, republicata, cu modificarile si completarile ulterioare, a Legii nr. 53/2003 Codul Muncii, cu modificarile si completarile ulterioare, fiind aprobată prin Hotărârea Consiliului Local al Municipiului Focsani, organigrama, statul de funcţii şi Regulamentul de Organizare şi Funcţionare.

    
Art. 7. În cadrul structurii organizatorice, se stabilesc relaţii de autoritate (ierarhice, funcţionale), de cooperare, de reprezentare, de control.

    
Art. 8. Relaţiile de autoritate ierarhică presupun:

  - subordonarea Directorului Executiv faţă de Primar;

  - subordonarea Şefilor de Serviciu, Şefilor de Birou, după caz, faţă de Directorul Executiv, în limitele competenţelor stabilite de legislaţia în vigoare şi a structurii organizatorice;

  -subordonarea personalului de execuţie faţă de şefii ierarhici superiori.

    
Art. 9. Relaţiile de colaborare se stabilesc între compartimentele din structura organizatorică a Poliţiei Locale a Municipiului Focsani sau între acestea şi compartimentele din cadrul Primăriei Municipiului Focsani şi a instituţiilor aflate în subordinea sau coordonarea Consiliului Local al  Municipiului Focsani.
    
Art. 10. Relaţiile de reprezentare se realizează în limitele legislaţiei în vigoare şi a mandatului acordat de Primarul Municipiului Focsani prin decizia directorului executiv.
    
Art. 11. Poliţia Locala a Municipiului Focsani  este structurată pe: servicii, birouri şi compartimente, respectiv:

   -Serviciul circulatie pe drumurile publice;

   -Serviciul ordine şi linişte publică;

   -Serviciul paza bunuri şi obiective;

   -Biroul contabilitate-financiar, administrativ, resurse umane, care are in subordine:

                -Compartiment contabilitate-financiar;

                -Compartiment administrativ;

                -Compartiment resurse umane;

   -Compartiment protectia mediului;

   -Compartiment activitate comerciala;

   -Compartiment evidenta persoanelor;

   -Compartiment disciplina in constructii si afisajul stradal;

   -Compartiment juridic.
    
Art. 12. Poliţia Locală a Municipiului Focsani îndeplineşte atribuţiile prevăzute de Legea nr. 155/2010 şi  Hotararii de Guvern nr.1332/2010 privind aprobarea Regulamentului - cadru de organizare si functionare a Poliţiei Locale.

CAPITOLUL III

PERSONALUL POLITIEI LOCALE
     
Art. 13.  Personalul Politiei Locale a Municipiului Focsani este compus din :

- functionari publici care ocupă functii specifice de politist local;

- functionari publici care ocupă functii publice generale;

- personal contractual.

     
Art. 14. Functiile publice din politia locală se clasifică după cum urmează:

          a) clasa I cuprinde functiile publice pentru a căror ocupare sunt necesare studii superioare de lungă durată, absolvite cu diplomă de licentă sau echivalent;

          b) clasa a II-a cuprinde functiile publice pentru a căror ocupare sunt necesare studii superioare de scurtă durată, absolvite cu diplomă;

          c) clasa a III-a cuprinde functiile publice pentru a căror ocupare sunt necesare studii liceale, respectiv studii medii liceale, finalizate cu diplomă de bacalaureat.

      
Art. 15. (1) După nivelul atributiilor, functionarii publici din cadrul Politiei Locale a Municipiului Focşani sunt functionari publici de conducere si functionari publici de executie, astfel :
· functii publice de conducere:
- director executiv;

- sef serviciu;

- sef birou;
· functii publice de executie:
- poliţist local;
- consilier juridic, inspector.

       
(2) Functionarii publici din politia locală care ocupă functii publice de conducere trebuie să fie absolventi ai unei forme de învătământ superior de lungă durată cu diplomă de licentă sau echivalent.

       
(3) Funcţionarii publici din poliţia locală, numiţi în funcţiile publice prevăzute pentru clasele a II-a si a III-a, pot ocupa numai funcţii publice de execuţie.

       
(4) Funcţia publică de execuţie este structurată pe grade profesionale astfel :

        
a) superior, ca nivel maxim;

        
b) principal;

        
c) asistent;

        
d) debutant.

Art. 16. Funcţiile în regim contractual din cadrul poliţiei locale sunt:
· funcţii de conducere:

- sef serviciu;
· funcţii de execuţie:

- administrator, paznic, ingrijitor.

     
Art. 17. Funcţionarii publici din poliţia locală pot fi numiţi debutanţi sau definitivi. La terminarea perioadei de stagiu, activitatea functionarilor publici debutanti din politia locala se evalueaza in conformitate cu procedura de evaluare a activitatii functionarilor publici debutanti.

      
Art. 18. (1) La înfiinţare, Poliţia Locală a Municipiului Focsani preia personalul de la Politia Comunitară a Municipiului Focsani.

          (2) În structura de control în domeniul disciplinei în construcţii, afisajului stradal, protecţiei mediului si activităţilor comerciale se va prelua si personal de specialitate din structurile aparatului de specialitate al Primarului Municipiului Focşani.

          (3) Preluarea personalului se face pe funcţii publice de aceeasi categorie, clasă sau acelasi grad profesional.

      
Art. 19. (1) Calitatea de funcţionar public din Poliţia locală se dobândeste si se pierde în condiţiile prevăzute de Legea nr. 188/1999 privind Statutul funcţionarilor publici, republicată, cu modificările şi completările ulterioare si a Legii nr.155/2010 a poliţiei locale.

          (2) Raporturile de muncă ale personalului contractual din cadrul poliţiei locale se stabilesc, se modifică, se suspendă si încetează în condiţiile prevăzute de legislaţia muncii, iar cele ale personalului contractual cu atributii in domeniul pazei bunurilor si a obiectivelor de interes local si cu respectarea conditiilor prevazute de Legea nr.333/2003 privind paza obiectivelor, bunurilor, valorilor si protectia persoanelor, cu modificarile si completarile ulterioare.

       
Art. 20. (1) Funcţiile publice vacante din cadrul Poliţiei Locale a Municipiului Focsani se ocupă potrivit prevederilor Legii nr.188/1999, republicata, cu modificarile si completarile ulterioare.

          (2) Condiţiile de organizare si desfăsurare a concursului sau examenului se stabilesc prin hotarare a consiliului local, la propunerea primarului, cu respectarea prevederilor legale in vigoare.

          (3) Personalul contractual din cadrul Politiei Locale care exercita atributiile prevazute la art.6, lit.h) din Legea nr.155/2010 trebuie sa indeplineasca si conditiile prevazute la art.39 din Legea nr.333/2003 privind paza obiectivelor, bunurilor, valorilor si protectia persoanelor, cu modificarile si completarile ulterioare. Angajarea acestuia se face cu respectarea prevederilor art.40 din Legea nr.333/2003, cu modificarile si completarile ulterioare.

         
Art. 21. Persoana care se înscrie la concurs si urmează să fie numită pe o funcţie publică în cadrul Poliţiei locale trebuie să îndeplinească condiţiile generale legale prevăzute pentru funcţionarii publici si condiţiile specifice de ocupare a funcţiei publice pentru care se organizează concurs.
Art. 22. (1) Pentru instruirea si pregătirea personalului, Poliţia Locală a Municipiului Focsani asigură participarea persoanelor nou angajate la cursuri de formare iniţială în instituţiile de specialitate din cadrul Ministerului Administraţiei si Internelor, prin grija directorului executiv.

          (2) Programele de formare iniţială sunt structurate pe module, parcurse prin cursuri la zi cu durata de 3 luni.

          (3) Pentru funcţiile publice de conducere, în programele de studiu se prevede obligatoriu un modul de management, cu durata de minimum 30 de ore.

          (4) Finalizarea programelor de formare se face prin examen de absolvire, conform planului de învăţământ.
          (5) În urma promovării examenului, poliţistii locali obţin un certificat de absolvire eliberat în condiţiile legii de către instituţia organizatoare de specialitate, cu menţionarea competenţelor profesionale dobândite, cuantificate în credite transferabile. Certificatele de absolvire sunt tipărite cu antetul Ministerului Administraţiei si Internelor si au regimul prevăzut de lege pentru documentele de studii.

          (6) Contravaloarea cursurilor de formare se suportă din bugetul instituţiei.

        
Art. 23. (1) La numirea în funcţia publică, funcţionarii publici din poliţia locală depun jurământul de credinţă prevazut de Legea nr.188/1999, republicata, cu modificarile si completarile ulterioare.

           (2) Refuzul depunerii jurământului prevăzut la alin. (1) se consemnează în scris si atrage revocarea actului administrativ de numire în funcţia publica, in conditiile legii.

           (3) Jurământul de credinţă este semnat de către funcţionarul public din Poliţia Locală  a Municipiului Focsani, în două exemplare, unul se păstrează la dosarul personal, iar cel de-al doilea se înmânează semnatarului.
          (4) Prevederile alin.(1)-(3) se aplică şi funcţionarilor publici proveniţi din rândul poliţiştilor comunitari, în masura in care nu au depus juramântul prevazut la art.23 din Regulamentul-cadru de organizare si funcţionare a Poliţiei Comunitare, aprobat prin Hotărârea Guvernului nr.2295/2004.
       
Art. 24. (1) Poliţistii locali care promovează programele de formare iniţială prevăzute mai sus încheie un angajament de serviciu prin care se obligă să lucreze în politia locală o perioadă de cel puţin 5 ani de la data promovării examenului.

         
(2) Angajamentul se încheie în formă scrisă si cuprinde clauze pentru ambele părţi, referitoare la drepturi si obligaţii, condiţiile de pregătire si perioada pentru care salariatul se obligă să desfăsoare activităţi în cadrul poliţiei locale.

         
(3) După semnare, angajamentul va fi inclus în dosarul personal al fiecărui salariat din poliţia locală.

Art. 25. Dacă funcţionarului public din poliţia locală numit în funcţia publică, îi încetează raportul de serviciu, din motive imputabile acestuia, înaintea expirării perioadei prevăzute în angajamentul de serviciu, acesta este obligat să restituie contravaloarea cheltuielilor efectuate cu pregătirea sa, proporţional cu perioada rămasă neefectuată până la expirarea termenului de 5 ani de la data promovării examenului.

      
Art. 26. (1) Personalul poliţiei locale are dreptul la uniformă de serviciu si echipament de protecţie specific locului si condiţiilor de desfăsurare a serviciului, care se acordă gratuit si se finanţează din bugetul poliţiei locale.

         
(2) Uniforma Poliţiei Locale a Municipiului Focsani, articolele componente si durata maximă de uzură, sunt prevăzute în Anexa nr. 1 din prezentul Regulament.

         
(3) Descrierea uniformei de serviciu, a legitimaţiei de serviciu si a însemnelor distinctive de ierarhizare ale personalului Poliţiei Locale a Municipiului Focsani este prevăzută în    Anexa nr. 2 la prezentul Regulament.

         
(4) Uniforma si însemnele distinctive se poartă numai în timpul executării serviciului.

       
Art. 27. Personalul Poliţiei Locale a Municipiului Focsani îsi desfăsoară activitatea profesională, pentru asigurarea ordinii si linistii publice, pazei si protecţiei obiectivelor de interes public, local si privat de pe raza teritorială a Municipiului Focsani, acţionează în sprijinul instituţiilor statului, ale autorităţilor publice locale ale Municipiului Focsani, cetăţenilor Municipiului Focsani si execută orice alte activităţi date în competenţă, exclusiv pe baza si în executarea legii.

        
Art. 28. (1) Personalul Politiei Locale a Municipiului Focşani este obligat să respecte drepturile si libertăţile fundamentale ale omului, Constituţia si legile tării, jurământul, angajamentul de serviciu, prevederile normelor interne si să îndeplinească dispoziţiile legale ale superiorilor ierarhici privind activitatea sa profesională.

         (2) Personalul poliţiei locale răspunde, în condiţiile legii, pentru modul în care îsi execută atribuţiile de serviciu.

       
Art. 29. Personalul de conducere din cadrul Poliţiei Locale a Municipiului Focşani răspunde pentru legalitatea dispoziţiilor date subordonaţilor si sunt obligaţi să verifice dacă acestea au fost înţelese corect si să controleze modul de îndeplinire a acestora.
CAPITOLUL IV

ATRIBUŢIILE PERSONALULUI POLIŢIEI LOCALE
       
Art. 30. (1) Directorul executiv îsi îndeplineste atribuţiile în mod nemijlocit sub autoritatea si controlul Primarului Municipiului Focşani si are următoarele atribuţii:
          a) organizează, planifică şi conduce întreaga activitate a poliţiei locale;
          b) dispune retragerea armamentului şi a muniţiilor din dotarea personalului care se află în cercetare penală, dacă se constată că prezintă pericol pentru siguranţa proprie sau a altor persoane ori în alte situaţii care impun această măsură;

         c) întreprinde măsurile necesare pentru încadrarea cu personal corespunzător;

         d) asigură cunoaşterea şi aplicarea întocmai de către întregul personal a prevederilor legale;

         e) răspunde de pregătirea profesională continuă a personalului din subordine;

         f) aprobă planurile de pază întocmite pentru obiectivele din competenţă;

         g) studiază şi propune unităţilor beneficiare de pază introducerea amenajărilor tehnice şi a sistemelor de alarmare împotriva efracţiei;

         h) analizează trimestrial activitatea Poliţiei Locale a Municipiului Focsani şi indicatorii de performanţă stabiliţi de Comisia locală de ordine publică a Municipiului Focşani;

         i) asigură informarea operativă a Consiliului Local al Municipiului Focsani, a structurii teritoriale corespunzătoare a Poliţiei Române, precum şi a Jandarmeriei Române despre evenimentele deosebite ce au avut loc în cadrul activităţii Poliţiei Locale a Municipiului Focsani;

        j) reprezintă Poliţia Locală a Municipiului Focşani în relaţiile cu alte instituţii ale statului, cu celelalte autorităţi ale administraţiei publice centrale şi locale şi colaborează cu organizaţii neguvernamentale, precum şi cu persoane fizice şi juridice pentru îndeplinirea atribuţiilor stabilite de lege;

        k) asigură ordinea interioară şi disciplina în rândul personalului din subordine, având dreptul să propună acordarea de recompense şi aplicarea de sancţiuni în condiţiile legii;

        l) propune Primarului Municipiului Focsani adoptarea de măsuri pentru eficientizarea activităţii;

       m) asigură măsurile pentru rezolvarea operativă a cererilor, a sesizărilor şi a reclamaţiilor cetăţenilor, în conformitate cu prevederile legale;

       n) organizează şi participă la audienţele cu cetăţenii;

       o) întocmeşte sau aprobă aprecierile de serviciu ale personalului, potrivit competenţei;

       p) coordonează activitatea de evidenţă, aprovizionare, de repartizare, de întreţinere şi de păstrare, în condiţii de siguranţă, a armamentului şi a muniţiei din dotare;

       q) urmăreşte modul de echipare a personalului cu uniforme şi însemnele distinctive de ierarhizare, repartizarea şi utilizarea corespunzătoare a acestora;

       r) întreprinde măsuri de aprovizionare şi menţinere în stare de funcţionare a aparaturii de pază şi alarmare, radiocomunicaţii şi a celorlalte amenajări destinate serviciului de pază şi ordine;

         s) menţine legătura permanentă cu beneficiarii privind modul în care se desfăşoară activitatea de pază, semnalează neregulile referitoare la îndeplinirea obligaţiilor contractuale şi propune măsurile necesare pentru creşterea eficienţei pazei;
         ş) analizează contribuţia funcţionarilor publici din Poliţia Locală a Municipiului Focsani la menţinerea ordinii şi liniştii publice, la constatarea contravenţiilor în domeniile prevăzute de lege şi ia măsuri de organizare şi îmbunătăţire a acesteia;

         t) organizează şi execută controale tematice şi inopinate asupra modului în care sunt îndeplinite atribuţiile de serviciu de către funcţionarii publici din Poliţia Locală a Municipiului Focsani;

         ţ) organizează sistemul de alarmare a personalului în cazuri deosebite;

         u) organizează activităţile de protecţie a muncii, de prevenire şi stingere a incendiilor si de intervenţie pe linie de situaţii de urgenţă cu întreg personalul;
         v) verifică personalul dotat cu arme şi muniţii, precum şi stărea tehnică a armelor şi a muniţiilor, în condiţiile art. 71 din Legea nr. 295/2004, cu modificările şi completările ulterioare;

         w) ia măsurile ce se impun pentru organizarea unei evidenţe riguroase a armamentului, a muniţiilor şi a mijloacelor cu acţiune iritant-lacrimogenă din dotarea personalului şi a structurilor proprii, păstrarea în condiţii de deplină siguranţă, portul, manipularea şi folosirea lor în strictă conformitate cu dispoziţiile legale, în scopul prevenirii pierderii, sustragerii, înstrăinării, degradării şi producerii de accidente sau orice alte evenimente negative, potrivit legilor, ordinelor şi instrucţiunilor de specialitate în vigoare;
          x) îndeplineşte orice alte atribuţii stabilite prin lege sau încredinţate de Primarul Municipiului Focşani.
          (2) În exercitarea atribuţiilor ce îi revin, Directorul executiv emite decizii cu caracter obligatoriu pentru întregul personal din subordine.
     
Art. 31. Seful Serviciului Ordine Publică, se subordonează directorului executiv si are următoarele atribuţii specifice :

          a) organizează, planifică, conduce şi controlează activitatea personalului Poliţiei Locale a Municipiului Focşani cu atribuţii în menţinerea ordinii şi liniştii publice;

          b) asigură cunoaşterea şi aplicarea întocmai de către personalul din subordine a prevederilor legale ce reglementează activitatea de menţinerea ordinii şi a liniştii publice, regulile de convieţuire socială şi integritatea corporală a persoanelor si a normelor de protecţie a muncii;

          c) constată contravenţiile date în competenţă, aplică sancţiunile potrivit legii si ţine evidenţa acestora;
          d) ţine evidenţa sancţiunilor contravenţionale aplicate de personalul din subordine;
          e) asigură pregătirea de specialitate a personalului din subordine, în conformitate cu tematica stabilită;
          f) odată cu primirea armamentului, a muniţiei şi a mijloacelor cu acţiune iritant-lacrimogenă, instruieşte personalul din subordine asupra modului de predare-primire, purtare şi păstrare, funcţionare, asupra regulilor de mânuire, a condiţiilor legale în care se poate face uz de armă şi a măsurilor de prevenire şi limitare a accidentelor;
          g) asigură păstrarea, depozitarea, întreţinerea armamentului şi muniţiei prin personalul din subordine desemnat prin decizia Directorului executiv;

            h) înaintea şi după executarea misiunilor, a şedinţelor de pregătire şi tragere, de instrucţie şi a altor activităţi la care se folosesc armamentul şi muniţiile se verifică existenţa şi starea tehnică a acestora, precum şi modul cum sunt cunoscute şi respectate regulile de păstrare, purtare şi manipulare a lor;
            i) sesizează de îndată sefii ierarhici si structurile Inspectoratului Judeţean de Poliţie Vrancea, despre cazurile de pierdere, deteriorare, distrugere sau folosire a armamentului din dotare, potrivit prevederilor legale;
           j)   informează de îndată conducerea Poliţiei Locale a Municipiului Focsani despre toate evenimentele deosebite înregistrate în activitatea de menţinere a ordinii publice şi ţine evidenţa acestora;
           k)   analizează lunar activitatea personalului din subordine;     
           l) întreprinde măsuri eficiente pentru ca întregul personal să execute corespunzător sarcinile ce îi revin, să aibă o comportare civilizată, să respecte regulile disciplinare stabilite, propunând recompense şi sancţiuni corespunzătoare;

           m) participă, alături de conducerea Poliţiei Locale a Municipiului Focşani, la întocmirea sau reactualizarea planului de ordine şi siguranţă publică al Municipiului Focsani;

           n) întocmeşte zilnic nota cu principalele evenimente şi o prezintă Directorului executiv

           o) asigură instruirea zilnică a poliţiştilor locali cu privire la cunoaşterea situaţiei operative din zona de competenţă.
           p) respectă normele de securitate si sănătate în muncă precum si normele privind situaţiile de urgenţă potrivit reglementărilor în vigoare având grijă ca si angajaţii din subordine să o facă;
           q) îndeplineste diverse activităti administrative, ia măsuri pentru aplicarea prevederilor cuprinse în protocoalele de colaborare ale instituţiei.

          (2) În lipsa directorului executiv, exercită prerogativele acestuia.
      
Art. 32. În executarea atribuţiilor prevăzute de lege în domeniul ordinii şi liniştii publice, poliţiştii locali desfăşoară următoarele activităţi:

          a) acţionează în zona de competenţă stabilită prin planul de ordine şi siguranţă publică al Municipiului Focsani pentru prevenirea şi combaterea faptelor antisociale, precum şi pentru menţinerea ordinii şi liniştii publice sau curăţeniei localităţii;
          b) menţine ordinea publică în imediata apropiere a unităţilor de învăţământ publice, a unităţilor sanitare publice, în parcările auto aflate pe domeniul public sau privat al Municipiului Focsani, în zonele comerciale şi de agrement, în parcuri, pieţe, cimitire, precum şi în alte asemenea locuri publice aflate în proprietatea şi/sau în administrarea Municipiului Focsani sau a altor instituţii/servicii publice de interes local, stabilite prin planul de ordine şi siguranţă publică;

           c) participă, împreună cu autorităţile competente prevăzute de lege, potrivit competenţelor, la activităţi de salvare şi evacuare a persoanelor şi bunurilor periclitate de calamităţi naturale ori catastrofe, precum şi de limitare şi înlăturare a urmărilor provocate de astfel de evenimente, în situaţii de urgenţă;

           d) acţionează pentru identificarea cerşetorilor, a copiilor lipsiţi de supravegherea şi ocrotirea părinţilor sau a reprezentanţilor legali, a persoanelor fără adăpost şi procedează la încredinţarea acestora serviciului public de asistenţă socială în vederea soluţionării problemelor acestora, în condiţiile legii;

             e) constată contravenţii şi aplică sancţiuni, potrivit competenţei, pentru nerespectarea legislaţiei privind regimul de deţinere a câinilor periculoşi sau agresivi, a celei privind programul de gestionare a câinilor fără stăpân şi a celei privind protecţia animalelor şi sesizează serviciile specializate pentru gestionarea câinilor fără stăpân despre existenţa acestor câini şi acordă sprijin personalului specializat în capturarea şi transportul acestora la adăpost;

             f) asigură protecţia personalului din aparatul de specialitate al Primarului Municipiului Focsani, din instituţiile sau serviciile publice de interes local la efectuarea unor controale ori acţiuni specifice;

            g) participă, împreună cu alte autorităţi competente, la asigurarea ordinii şi liniştii publice cu ocazia mitingurilor, marşurilor, demonstraţiilor, procesiunilor, acţiunilor de pichetare, acţiunilor comerciale promoţionale, manifestărilor cultural-artistice, sportive, religioase sau comemorative, după caz, precum şi a altor asemenea activităţi care se desfăşoară în spaţiul public şi care implică aglomerări de persoane;

           h) constată contravenţii şi aplică sancţiuni pentru nerespectarea normelor legale privind convieţuirea socială stabilite prin legi sau acte administrative ale autorităţilor administraţiei publice centrale şi locale, pentru faptele constatate în raza teritorială de competenţă;

           i) execută, în condiţiile legii, mandatele de aducere emise de organele de urmărire penală şi instanţele de judecată care arondează Municipiul Focsani, pentru persoanele care locuiesc pe raza de competenţă;

           j) participă, alături de Poliţia Română, Jandarmeria Română şi celelalte forţe ce compun sistemul integrat de ordine şi siguranţă publică, pentru prevenirea şi combaterea infracţionalităţii stradale;

          k) cooperează cu centrele militare zonale în vederea înmânării ordinelor de chemare la mobilizare şi/sau de clarificare a situaţiei militare a rezerviştilor din Ministerul Apărării Naţionale;

          l) asigură măsuri de protecţie a executorilor judecătoreşti cu ocazia executărilor silite;

         m) acordă, pe teritoriul Municipiului Focsani, sprijin imediat structurilor competente cu atribuţii în domeniul menţinerii, asigurării şi restabilirii ordinii publice ;
         n) intervin la solicitările dispeceratului la evenimentele semnalate prin Serviciul de urgenţă 112, pe principiul "cel mai apropiat poliţist de locul evenimentului intervine", în funcţie de specificul atribuţiilor de serviciu stabilite prin lege şi în limita competenţei teritoriale;

        o) acţionează, în condiţiile art. 6 lit. k) din Legea nr. 155/2010, pentru depistarea persoanelor şi a bunurilor urmărite în temeiul legii;

        p) participă la executarea măsurilor stabilite în situaţii de urgenţă;

        q) în cazul constatării în flagrant a unei fapte penale, imobilizează făptuitorul, iau măsuri pentru conservarea locului faptei, identifică martorii oculari, sesizează imediat organele competente şi predau făptuitorul structurii Poliţiei Române competente teritorial, pe bază de proces-verbal, în vederea continuării cercetărilor;

        r) conduc la sediul poliţiei locale/structurii Poliţiei Române competente persoanele suspecte a căror identitate nu a putut fi stabilită, în vederea luării măsurilor ce se impun;

          s) verifică şi soluţionează sesizările şi reclamaţiile primite din partea cetăţenilor Municipiului Focsani, legate de problemele specifice compartimentului;
          ş) îndeplinesc orice alte atribuţii stabilite prin lege.
     
Art. 33. Seful Serviciului Circulatie pe drumurile publice se subordonează directorului executiv si are următoarele atribuţii specifice :

         a) stabileste, în colaborare cu seful Biroului rutier, respectiv al Serviciului rutier din cadrul Inspectoratului de Poliţie al Judeţului Vrancea, itinerariile de patrulare si intervalele orare de patrulare în zonele de competenţă;

         b) organizează, planifică, conduce si controlează activitatea personalului din subordine cu atributii în domeniul circulaţiei pe drumurile publice;

        c) asigură continuitate dispozitivului rutier în zona de competenţă, pe bază de grafice de control, întocmite în colaborare cu Biroul rutier al Poliţiei Municipiului Focşani;

        d) coordonează activitatea personalului din subordine la actiuni proprii si participă, conform solicitării, la acţiunile organizate de Biroul rutier al Poliţiei Municipiului Focşani sau de către administratorul drumului public;

        e) propune sefului Biroul rutier, respectiv al Serviciului rutier din cadrul Inspectoratului de Poliţie al Judeţului Vrancea, în situaţii deosebite, luarea unor măsuri de reglementare, cum ar fi închidere, restricţionare pentru anumite categorii de participanti la trafic a circulaţiei, în anumite zone sau sectoare ale drumului public;

        f) asigură cunoasterea si aplicarea întocmai de către personalul din subordine a prevederilor legislaţiei rutiere;

        g) asigură instruirea, zilnică, a poliţistilor locali cu privire la cunoasterea situaţiei operative din zona de competenţă, si, periodic, instruieste personalul din subordine cu privire la cunoasterea si respectarea regulilor de circulaţie si, cu precădere, cu privire la modul de poziţionare pe partea carosabilă si la semnalele pe care trebuie să le adreseze participanţilor la trafic;

         h) ia măsuri pentru ca, în exercitarea atribuţiilor ce le revin, poliţistii locali care execută activităţi în domeniul circulaţiei pe drumurile publice să poarte uniforma specifică cu înscrisuri si însemne distinctive, conform prevederilor legale;

          i) ţine evidenţa proceselor-verbale de constatare a contravenţiilor întocmite de personalul din subordine si monitorizează punerea în executare a amenzilor contravenţionale, cu respectarea prevederilor legale în domeniu;

          j) organizează si execută controale asupra activităţii desfăsurate de efectivele din subordine;
          k) analizează, lunar, activitatea desfăsurată de personalul din subordine în domeniul circulaţiei pe drumurile publice;

          l) ia măsuri pentru ca personalul din subordine să execute sarcinile ce îi revin în conformitate cu prevederile legale, să aibă un comportament civilizat, să respecte regulile disciplinare stabilite, propunând recompense sau, după caz, sancţiuni corespunzătoare;

         m) întocmeste zilnic nota cu principalele evenimente si o prezintă Directorului executiv.

     
Art. 34. Personalul Poliţiei Locale a Municipiului Focsani cu atribuţii de circulaţie pe drumurile publice are următoarele atribuţii specifice :

          a) asigură fluenta circulaţiei pe drumurile publice din raza teritorială de competenţă, având dreptul de a efectua semnale regulamentare de oprire a conducătorilor de autovehicul exclusiv pentru îndeplinirea atribuţiilor conferite de Legea nr.155/2010 în domeniul circulaţiei pe drumurile publice;

         b) verifică integritatea mijloacelor de semnalizare rutieră si sesizează nereguli constatate privind funcţionarea semafoarelor, starea indicatoarelor si a marcajelor rutiere si acordă asistenţă în zonele unde se aplică marcaje rutiere;

        c) participă la acţiuni comune cu administratorul drumului pentru înlăturarea efectelor fenomenelor naturale, cum sunt: ninsoare abundentă, viscol, vânt puternic, ploaie torenţială, grindină, polei si alte asemenea fenomene, pe drumurile publice;

        d) participă, împreună cu structurile teritoriale ale Poliţiei Municipiului Focşani la asigurarea măsurilor de circulaţie ocazionate de adunări publice, mitinguri, marsuri, demonstraţii, procesiuni, acţiuni de pichetare, acţiuni comerciale promoţionale, manifestări cultural-artistice, sportive, religioase sau comemorative, după caz, precum si de alte activităţi care se desfăsoară pe drumul public si implică aglomerări de persoane;

         e) sprijină poliţiştii rutieri din cadrul Inspectoratului de Poliţie al Judeţului Vrancea în asigurarea măsurilor de circulaţie în cazul transporturilor speciale si al celor agabaritice pe raza teritorială de competenţă;
         f) acordă sprijin poliţiştilor rutieri din Poliţa Municipiului Focşani în luarea măsurilor pentru asigurarea fluenţei si siguranţei traficului;

         g) asigură, în cazul accidentelor soldate cu victime, paza locului acestor accidente si ia primele măsuri ce se impun pentru conservarea urmelor, identificarea martorilor si a făptuitorilor si, dacă se impune, transportul victimelor la cea mai apropiată unitate sanitară;

          h) constată contravenţii si aplică sancţiuni pentru încălcarea normelor legale privind oprirea, staţionarea, parcarea autovehiculelor si accesul interzis, având dreptul de a dispune măsuri de ridicare a autovehiculelor staţionate neregulamentar;
          i) constată contravenţii si aplică sancţiuni pentru încălcarea normelor legale privind masa maximă admisă si accesul pe anumite sectoare de drum, având dreptul de a efectua semnale de oprire a conducătorilor acestor vehicule;

           j) constată contravenţii si aplică sancţiuni pentru încălcarea normelor rutiere de către pietoni, biciclisti, conducători de mopede si vehicule cu tracţiune animală;

          k) constată contravenţii si aplică sancţiuni pentru nerespectarea prevederilor legale referitoare la circulaţia în zona pietonală, în zona rezidenţială, în parcuri si zone de agrement, precum si pe locurile de parcare adaptate, rezervate si semnalizate prin semnul internaţional pentru persoanele cu handicap;

           l) aplică prevederile legale privind regimul juridic al vehiculelor fără stăpân sau abandonate pe terenuri aparţinând domeniului public sau privat al statului sau al Municipiului Focşani;
          m) cooperează cu Poliţia Municipiului Focşani pentru identificarea deţinătorului /utilizatorului autovehiculului ridicat ca urmare a staţionării neregulamentare sau al autovehiculelor abandonate pe domeniul public.
   
Art. 35. Poliţişti locali cu atribuţii in domeniul protectiei mediului desfaşoara urmatoarele activităţi:
          a) verifică respectarea programului de lucrări privind asigurarea curăţeniei stradale de către firmele de salubritate;
          b) controleaza respectarea prevederilor legale privind conditiile de ridicare, transport si depozitare a deşeurilor menajere şi industriale;

           c) verifică asigurarea salubrizării străzilor, a căilor de acces, a zonelor verzi, a rigolelor, îndepărtarea zăpezii şi a gheţii de pe căile de acces, dezinsecţia şi deratizarea imobilelor;

          d) verifică existenţa contractelor de salubrizare încheiate de către persoane fizice sau juridice, potrivit legii;
          e) verifică respectarea măsurilor de transportare a resturilor vegetale rezultate de la toaletarea spaţiilor verzi, de către firmele abilitate;

          f) verifică respectarea obligaţiilor privind întreţinerea curăţeniei de către instituţiile publice, operatorii economici, persoanele fizice şi juridice, respectiv curăţenia faţadelor, a locurilor de depozitare a diferitelor materiale, a anexelor gospodăreşti, a terenurilor aferente imobilelor pe care le deţin sau în care funcţionează, a trotuarelor, a rigolelor, a căilor de acces, a parcărilor, a terenurilor din apropierea garajelor şi a spaţiilor verzi;

          g) verifică respectarea normelor privind păstrarea curăţeniei în locurile publice;

          h) identifică bunurile abandonate pe domeniul public sau privat al Municipiului Focşani sau pe spaţii aflate în administrarea Municipiului Focşani ori a altor instituţii/servicii publice de interes local şi aplică procedurile legale pentru ridicarea acestora;
          i) verifică igienizarea surselor de apă, a malurilor, a albiilor sau cuvetelor acestora;

          j) participa la acţiunile de combatere a zoonozelor deosebit de grave si a epizootiilor;
          k) ţine evidenţa sancţiunilor contravenţionale aplicate;
          l) stabileşte măsurile referitoare la utilizarea tehnicii aflate în dotarea compartimentului şi răspunde de modul de îndeplinire a acestora;

         m) gestionează şi asigură circulaţia şi operarea documentelor, inclusiv arhivarea acestora;

         n) informează de îndată conducerea poliţiei locale despre toate evenimentele survenite în activitatea compartimentului şi ţine evidenţa acestora;

        o) prezintă un raport lunar cu activitatea desfăşurată;

        p) întocmeşte zilnic nota cu principalele evenimente şi o prezintă şefului poliţiei locale;
        q) veghează la respectarea standardelor şi a normelor privind nivelul de zgomot şi poluarea sonoră;
        r) verifică respectarea normelor privind păstrarea curăţeniei  pe Canalul Cacaina;

        s) veghează la respectarea normelor privind protejarea şi conservarea spaţiilor verzi;

        ş) veghează la aplicarea legislaţiei în vigoare privind deversarea reziduurilor lichide şi solide pe domeniul public, şi alte locuri;
        t) verifică respectarea prevederilor legale de mediu de către operatorii economici, în limita competenţelor specifice autorităţilor administraţiei publice locale;
        ţ) verifică şi soluţionează, potrivit competenţelor specifice ale autorităţilor administraţiei publice locale, sesizările cetăţenilor privind nerespectarea normelor legale de protecţie a mediului şi a surselor de apă, precum şi a celor de gospodărire a localităţilor;
       u) rezolvă alte sarcini încredintate de Consiliul Local al Municipiului Focsani, Primarul Municipiului Focsani si conducerea Politiei Locale a Municipiului Focşani, potrivit competentelor stabilite prin diverse acte normative;
       v) constată contravenţii şi aplică sancţiuni contravenţionale pentru încălcarea prevederilor legale, conform competenţelor atribuite.

  
Art. 36.   Poliţiştii locali cu atribuţii în domeniul activităţii comerciale desfăşoară următoarele activităţi:

         a) constată contraventii si aplică sanctiuni contraventionale pentru încălcarea regulilor de comert stabilite prin lege, în limita competentelor specifice autoritătilor administratiei publice locale;
         b) verifică existenţa la locul de desfăşurare a activităţii comerciale a autorizaţiilor, a aprobărilor, a documentelor de provenienţă a mărfii, a buletinelor de verificare metrologică pentru cântare, a avizelor şi a altor documente stabilite prin legi sau acte administrative ale autorităţilor administraţiei publice centrale şi locale;

        c) verifică respectarea normelor legale privind comercializarea obiectelor cu caracter religios;

         d) identifică mărfurile şi produsele abandonate pe domeniul public sau privat al Municipiului Focsani sau pe spaţii aflate în administrarea autorităţilor administraţiei publice locale ori a altor servicii/instituţii de interes local şi aplică procedurile legale de ridicare a acestora;
         e) verifică respectarea regulilor şi normelor de comerţ şi prestări de servicii stabilite prin acte normative în competenţa autorităţilor administraţiei publice locale;
         f) cooperează şi acordă sprijin autorităţilor de control sanitar, de mediu şi de protecţie a consumatorilor în exercitarea atribuţiilor de serviciu specifice domeniului de activitate al acestora;
         g) urmăresc desfăsurarea ordonată a activitătilor comerciale în locuri autorizate de primar, în vederea eliminării oricărei forme privind comertul ambulant neautorizat;
         h) verifica respectarea prevederilor legale privind orarul de aprovizonare si functionare al operatorilor economici ;

         i) controlează respectarea normelor legale privind comercializarea produselor agroalimentare si industriale în piete si în târguri;

         j) controlează modul de respectare a obligatiilor ce revin operatorilor economici cu privire la afisarea preturilor;
         k) asigură pregătirea de specialitate, în conformitate cu tematica stabilită;

         l) ţine evidenţa sancţiunilor contravenţionale aplicate;

         m) stabileşte măsurile referitoare la utilizarea tehnicii aflate în dotarea compartimentului şi răspunde de modul de îndeplinire a acestora;

         n) gestionează şi asigură circulaţia şi operarea documentelor, inclusiv arhivarea acestora;

         o) informează de îndată conducerea poliţiei locale despre toate evenimentele survenite în activitatea compartimentului şi ţine evidenţa acestora;

         p) prezintă un raport lunar cu activitatea desfăşurată;

         q) întocmeşte zilnic nota cu principalele evenimente şi o prezintă şefului poliţiei locale;
         r) verifică dacă în incinta unitătilor de învătământ, a căminelor si a locurilor de cazare pentru elevi şi studenţi, precum si pe aleile de acces în aceste institutii se comercializează sau se expun spre vânzare băuturi alcoolice, tutun, substante etnobotanice sau alte produse interzise de lege;

          s) verifică existenta si valabilitatea autorizatiilor de ocupare temporară a domeniului public pentru activităti cu caracter sezonier;

          ş) verifică existenta si valabilitatea autorizaţiilor de amplasare a teraselor pe domeniul public sau privat al Municipiul Focşani;

          t) verifică modul de respectare a normelor legale privind amplasarea materialelor publicitare  si a locurilor de comercializare a produselor din tutun şi a bauturilor  alcoolice;

          ţ) verifică existenta si valabilitatea contractelor de închiriere a domeniului public pentru chioscurile amplasate sau pentru alte obiective comerciale cu caracter permanent;

          u) verifică existenta si valabilitatea contractelor de închiriere sau concesionare a domeniului public al Municipiului Focşani pentru realizarea accesului la spatii comerciale;
          v) verifică şi soluţionează sesizările  şi reclamaţiile primite , făcute de persoane fizice si juridice, în legătură cu problemele specifice compartimentului;

          w) rezolvă alte sarcini încredintate de Consiliul Local al Municipiului Focsani, Primarul Municipiului Focsani si conducerea Politiei Locale a Municipiului Focşani, potrivit competentelor stabilite prin diverse acte normative.
     
Art. 37. Poliţiştii locali cu atribuţii în domeniul disciplinei in construcţii şi afişajul stradal desfăşoară următoarele activităţi:

          a) efectuează controale pentru identificarea lucrărilor de construcţii executate fără autorizaţie de construire sau desfiinţare, după caz, inclusiv a construcţiilor cu caracter provizoriu;

          b) identifică si sancţionează persoanele care execută intervenţii neautorizate sau care nu execută în termen refacerea carosabilului, a pietonalului sau a zonelor verzi din domeniul public sau privat al Municipiului Focsani;
         c) anuntă si cooperează cu personalul de specialitate din aparatul de specialitate al primarului în toate cazurile în care este necesară analiza, constatarea sau stabilirea unor solutii tehnice;
         d) verifică respectarea normelor legale privind afişajul publicitar, afişajul electoral şi orice altă formă de afişaj/reclamă, inclusiv cele referitoare la amplasarea firmei la locul de desfăşurare a activităţii economice;

         e) participă la acţiunile de demolare/dezmembrare/dinamitare a construcţiilor efectuate fără autorizaţie pe domeniul public sau privat al Municipiului Focsani ori pe spaţii aflate în administrarea Municipiului Focsani sau a altor instituţii/servicii publice de interes local, prin asigurarea protecţiei perimetrului şi a libertăţii de acţiune a personalului care participă la aceste operaţiuni specifice;
         f)  verifică şi identifică imobilele şi imprejmuirile aflate în stadiu avansat de degradare;

         g) constată, contraventii in cazul nerespectarii normelor privind executarea lucrarilor de constructii si stabilesc masurile necesare intrarii in legalitate, in conditiile legii ;

         h) verifica si solutioneaza sesizarile si reclamatiile primite din partea cetatenilor, legate de problemele specifice compartimentului;
         i) asigură pregătirea de specialitate, în conformitate cu tematica stabilită;

         j) asigură şi răspunde de utilizarea tehnicii aflate în dotarea compartimentului;

         k) gestionează şi asigură circulaţia şi operarea documentelor, inclusiv arhivarea acestora;

         l) informează de îndată conducerea poliţiei locale despre toate evenimentele survenite în activitatea compartimentului şi ţine evidenţa acestora;

        m) prezintă un raport lunar cu activitatea desfăşurată;

n) întocmeşte zilnic nota cu principalele evenimente şi o prezintă şefului poliţiei locale.
     
Art. 38. Poliţiştii locali cu atribuţii în domeniul evidentei persoanei desfăşoară următoarele activităţi:

           a) înmânează cărţile de alegător persoanelor la împlinirea vârstei de 18 ani;

           b) cooperează cu alte autorităţi competente în vederea verificării, la cererea acestora, a unor date cu caracter personal, dacă solicitarea este justificată prin necesitatea îndeplinirii unei atribuţii prevăzute de lege, cu respectarea reglementărilor legale privind prelucrarea datelor cu caracter personal şi libera circulaţie a acestor date;

           c) constată contravenţii şi aplică sancţiuni pentru nerespectarea normelor legale privind domiciliul, reşedinţa şi actele de identitate ale cetăţenilor români, inclusiv asupra obligaţiilor pe care le au persoanele prevăzute la art. 37 alin. (2) din Ordonanţa de urgenţă a Guvernului nr. 97/2005 privind evidenţa, domiciliul, reşedinţa şi actele de identitate ale cetăţenilor români, aprobată cu modificări şi completări prin Legea nr. 290/2005, cu modificările şi completările ulterioare;

          d) cooperează cu Serviciul Public Comunitar de Evidenta al Persoanelor al Municipiului Focsani pentru punerea în legalitate a persoanelor cu acte de identitate expirate şi a minorilor cu vârstă peste 14 ani, care nu au acte de identitate.

          e) verifica si solutioneaza sesizarile si reclamatiile primite din partea cetatenilor, legate de problemele specifice compartimentului;
          f) constată contravenţiile date în competenţă şi aplică sancţiunile potrivit legii;
g) asigură cunoaşterea şi aplicarea întocmai a actelor normative ce reglementează activitatea de evidenţă a persoanelor;
h) asigură cunoaşterea şi respectarea întocmai a prevederilor legale ce reglementează prelucrarea datelor cu caracter personal şi libera circulaţie a acestor date;
i) urmăreşte şi răspunde de punerea în aplicare a prevederilor protocoalelor standard încheiate cu serviciile publice comunitare locale de evidenţă a persoanelor;
j) ţine evidenţa sancţiunilor contravenţionale aplicate;

k) întocmeşte zilnic nota cu principalele evenimente şi o prezintă şefului poliţiei locale.

   
Art. 39. Seful serviciului paza bunuri şi obiective se subordonează directorului executiv si are următoarele atribuţii specifice :
    
a) organizează, planifică, coordonează si controlează activitatea personalului din subordine privind asigurarea pazei bunurilor de la obiectivele locale;

          b) instruieste personalul din subordine cu privire la cunoasterea armamentului din dotare, condiţiile de păstrare si întreţinere a acestuia si la modul de folosire;

          c) sesizează de îndată sefii ierarhici, despre cazurile de pierdere, deteriorare, distrugere sau folosire a armamentului din dotare;

          d) participă, la încheierea planurilor de pază, contractelor de prestări de servicii, cu beneficiarii din zona de competenţă, asigură cunoasterea prevederilor acestora si punerea lor în practică, menţine legătura in  permanentă cu beneficiarii, urmărind modul de desfăsurare a activităţilor specifice, si ia măsuri de remediere a neregulilor constatate;

          e) întocmeste planurile de pază, urmăreste modul de desfăsurare a activităţilor specifice, si ia măsuri de remediere a neregulilor constatate;

            f) urmăreste ca în planurile de pază să se prevadă toate punctele vulnerabile pătrunderii în obiectiv, amenajările tehnice necesare, sistemele de alarmare impotriva efractiei, obligativitatea cu privire la menţinerea lor în stare de funcţionare si răspunderea concretă în cazul nerealizării lor;

           g) asigură cunoasterea si aplicarea întocmai de către personalul din subordine a prevederilor legale ce reglementează activitatea de pază;

           h) conduce pregătirea de specialitate a personalului din subordine, în conformitate cu tematica stabilită;

           i) informează de îndată conducerea Poliţiei Locale a Municipiului Focşani despre toate evenimentele deosebite înregistrate în activitatea de pază si apărare a ordinii publice la obiectivele date în competenţă si ţine evidenţa acestora;

           j) analizează lunar activitatea personalului din subordine;

           k) întreprinde măsuri eficiente pentru ca întregul personalul din subordine să execute corespunzător sarcinile ce îi revin, sa aibă o comportare civilizata, sa respecte regulile disciplinare stabilite, propunând recompense si sancţiuni corespunzătoare;
            l) stabileste reguli cu privire la predarea-primirea armamentului si munitiei, portul si folosirea acestora in timpul serviciului, precum si intretinerea si asigurarea deplinei lor securitati cand nu se afla asupra personalului;
m) odată cu primirea armamentului, a muniţiei şi a mijloacelor cu acţiune iritant-lacrimogenă, instruieşte personalul din subordine asupra modului de predare-primire, purtare şi păstrare, funcţionare, asupra regulilor de mânuire, a condiţiilor legale în care se poate face uz de armă şi a măsurilor de prevenire şi limitare a accidentelor
           n) întocmeşte zilnic notă cu principalele evenimente  şi o prezintă Directorului executiv;

           o) executa si alte atribuitii incredintate de conducerea Poliţiei Locale a Municipiului Focşani.
     
Art. 40. (1) Personalul contractual al Poliţiei Locale a Municipiului Focşani care execută activităţi de pază are următoarele atribuţii specifice:
          a) să verifice, în timpul serviciului, locurile si punctele vulnerabile, existenţa si starea încuietorilor, a amenajărilor tehnice si a sistemelor de pază si alarmare si să ia, în caz de nevoie, măsurile care se impun;

          b) să cunoască prevederile legale privind accesul în obiective si regulile stabilite în planurile de pază;

          c) să supravegheze ca persoanele cărora li s-a permis accesul în incintă, pe baza documentelor stabilite, să se deplaseze numai în locurile pentru care au primit permisiunea de acces;

          d) să nu părăsească postul încredinţat decât în situaţiile si condiţiile prevăzute în consemnul postului;

          e) să verifice obiectivul încredinţat spre pază, cu privire la existenţa unor surse care ar putea produce incendii, explozii sau alte evenimente grave. În cazul în care acestea s-au produs, să ia primele măsuri de salvare a persoanelor si a bunurilor, precum si pentru limitarea consecinţelor acestor evenimente si să sesizeze organele competente;
          f) în cazul săvârsirii unei infracţiuni flagrante ia măsuri de predare a făptuitorului structurilor Poliţiei Romane competente, potrivit legii. Dacă făptuitorul a dispărut, asigură paza bunurilor, nu permite pătrunderea în câmpul infracţional a altor persoane si anunţă unitatea de Poliţie competentă, întocmind totodată proces-verbal cu cele constatate;

          g) să facă uz de armamentul din dotare numai cu respectarea strictă a prevederilor legale. Fiecare situaţie în care s-a făcut uz de armă se raportează de urgenţă ierarhic. De îndată ce va fi posibil, raportul se întocmeste în scris. Dacă în urma uzului de armă s-a produs moartea sau vătămarea unei persoane, fapta se comunică de îndată procurorului competent, potrivit legii.

          (2) Obiectivele de interes local la care se execută serviciul de pază sunt stabilite prin Hotarare  a Consiliului Local al Municipiului Focşani.
   
Art. 41. Poliţişti locali din cadrul Poliţiei Locale a Municipiului Focşani desemnaţi să constate contravenţii si să aplice sancţiuni pentru încălcarea normelor legale in domeniile de competenţă vor fi împuterniciţi prin dispoziţia Primarului Muncipiului Focşani .
   
Art. 42. Pe timpul executării serviciului, personalului din Poliţia Locală a Municipiului Focşani îi este interzis:

          a) să încredinţeze arma altei persoane;

          b) să întreprindă acţiuni care nu au legatura cu îndeplinirea îndatoririlor de serviciu;

          c) să încredinţeze fără aprobarea superiorului ierarhic consemnul postului unei alte persoane;
          d) să părăsească postul înainte de ora stabilită prin consemn sau înainte de a fi schimbat, atunci când serviciul se executa pe mai multe schimburi în locaţii anume stabilite.

   
Art. 43. Biroul contabilitate, financiar, administrativ, resurse umane este subordonat Directorului executiv şi are urmatoarele atributii principale:
          a) organizează, conduce şi răspunde de activitatea financiar-contabilă, administrativă, resurse umane a Poliţiei Locale a Municipiului Focsani;
          b) răspunde de înregistrarea cronologică şi sistematică, prelucrarea, publicarea şi păstrarea informaţiilor cu privire la situaţia patrimonială şi rezultatele obţinute;

  
c) exercită controlul operaţiunilor patrimoniale efectuate  şi al procedeelor de prelucrare utilizate, precum şi al datelor contabile furnizate;

  
d) organizează, asigură şi răspunde de exercitarea, conform prevederilor legale,a controlului financiar-preventiv intern propriu;

  
e)  asigură şi răspunde de respectarea legalităţii privind întocmirea şi valorificarea tuturor documentelor contabile prezentate pentru aprobare ordonatorului de credite;

  
f)  asigură inventarierea anuală  şi ori de câte ori este nevoie a bunurilor materiale si valorilor băneşti ce aparţin Poliţiei Locale a Municipiului Focsani;

  
g) răspunde de organizarea, în condiţiile legii, a evidenţei gestiunii mijloacelor fixe, obiectelor de inventar şi materialelor;

 
 h) efectuează controlul inopinat la casierie cel puţin o dată pe lună,conform legislaţiei în vigoare;

  
i)  efectuează analize periodice privind nivelul costurilor şi stabileste măsuri de reducere;

 
 j)  urmăreşte şi răspunde de efectuarea cheltuielilor cu respectarea disciplinei financiare;

  
k) răspunde de întocmirea conturilor de execuţie lunară şi dărilor de seamă trimestriale şi anuale;

  
l) verifică şi analizează propunerile de modificare a bugetului propriu, repartizarea pe trimestre, modificarea listelor de investiţii, pe care le supune aprobării ordonatorului de credite sau le inainteaza Primarului Municipiului Focsani pentru a fi supuse aprobarii Consiliului Local, dupa caz, potrivit prevederilor legale;

  
m) urmăreşte execuţia bugetului şi rectificarea acestuia pe parcursul anului bugetar în condiţii de echilibru bugetar;

  
n) asigură desfăşurarea procesului de înregistrare computerizată a documentelor, participă la realizarea aplicaţiilor specifice;
  
o) asigura elaborarea  fişele de post pentru personalul instituţiei;
  
p) asigura elaborarea documentatiilor de personal prevazute de lege;

  
q) răspunde de arhivarea, conform prevederilor legale, a tuturor documentelor; 
  
r) propune acordarea drepturilor banesti stabilite de lege pentru personalul Poliţiei Locale a Municipiului Focsani;

  
s) verifică respectarea de către salariaţi a programului de lucru stabilit de conducerea instituţiei;

  
ş) face propuneri de avansare a salariaţilor conform reglementărilor legale,ţinând cont de evaluarea performanţelor;

  
t) verifică modul de respectare a planificării concediului de odihnă si efectuarea serviciului de securitate la sediul unitătii;

   
ţ) verifică întocmirea şi actualizarea Registrul de evidenţă a salariaţilor şi Registrul de evidenţă a funcţionarilor publici conform legislaţiei in vigoare;

   
u) întocmeşte planul de pregătire profesională a personalului din cadrul institutiei;

   
v) întocmeşte (dacă este cazul) documentaţia referitoare la modificarea organigramei,a numărului de personal şi a statului de funcţii;

   
w) verifică şi avizează foile de prezenţă colectivă (pontajele) si întocmeşte statele de plată cu toate drepturile de personal ; 
   
x) întocmeşte declaraţia lunară privind obligaţiile de plată a contribuţiilor sociale, impozitului pe venit şi evidenţa nominală a persoanelor asigurate;


y) întocmeste dosarul profesional al funcţionarilor publici, conform legii;
   
z) eliberează, la cerere, copii de pe actele existente în dosarul profesional al funcţionarilor publici, adeverinţe privind calitatea de salariat, privind vechimea în muncă, privind drepturile salariale, etc;
   
aa) solicită personalului din aparatul propriu întocmirea şi/sau actualizarea declaraţiilor de avere, a declaraţiilor de interese şi asigură gestiunea acestor documente, conform legislaţiei în vigoare;

   
bb) transmite preşedintelui comisiei de disciplină toate documentele  pe care le solicită pentru sancţionarea unui funcţionar public;

   
cc) urmăreşte transmiterea de către toate compartimentele a rapoartelor de evaluare a performantelor profesionale individuale.

  
dd) răspunde de administrarea sediului Poliţiei locale, de gestionarea, depozitarea si întreţinerea bazei tehnico-materiale a instituţiei;

  
ee) urmăreste modul cum sunt folosite bunurile materiale si ia măsuri pentru buna gospodărire, întreţinere si reparare, pentru scoaterea din inventar a bunurilor casate pe care le valorifică potrivit dispoziţiilor legale;

  
ff) face propuneri pentru recuperarea pagubelor aduse bunurilor aflate în administrare;

  
gg) tine evidenţa autovehiculelor care deservesc personalul Poliţiei locale si urmăreste întreţinerea si repararea lor;
   
hh) urmăreste evidenţa bonurilor de benzină, motorină si carburanţi lubrefianţi si eliberarea foilor de parcurs, respectiv a FAZ-urilor lunare;
  
 ii) asigură dotarea poliţistilor locali cu uniformă de serviciu, echipament de protecţie, urmăreste evidenţa echipamentului si termenul de folosinţă, propune necesarul de echipament în functie de uzură si de starea reală a dotărilor;

  
jj) aprovizionează sau avizează aprovizionarea cu rechizite, papetărie si alte materiale necesare pentru întreţinere si alte reparaţii;

  
kk) participă la recepţia lucrărilor de investiţii si reparaţii, verificând modul de realizare a remedierilor stabilite prin procesele verbale de recepţie;

  
ll) întocmeste programul anual de achiziţii si se ocupă de realizarea lui ;
  
mm) urmăreste derularea contractelor încheiate;
  
nn)
exercită şi alte atribuţii stabilite prin lege sau alte acte normative, prin hotărâri ale consiliului local, dispoziţii ale primarului sau primite de la directorul executiv.
   
Art. 44. Compartiment Juridic  este subordonat Directorului executiv si asigură :

  
a) reprezentarea Poliţiei Locale a Municipiului Focşani în faţa instanţelor judecătoresti;

  
b) primirea, analizarea si soluţionarea corespondenţei specifice;

  
c) asigurarea consultanţei juridice serviciilor funcţionale ale instituţiei;

  
d) urmărirea întocmirii documentaţiei necesare în vederea promovării acţiunilor în instanţă;

  
e) formularea căilor de atac împotriva sentinţelor nefavorabile;

  
f) verificarea legalităţii contractelor încheiate de instituţie cu  persoane juridice;

  
g) participarea periodică si ori de câte ori este necesar, la activitatea de pregătire profesională a poliţistilor locali;
  
h) prezentarea noutăţilor în materie legislativă compartimentelor instituţiei.

CAPITOLUL V

ASIGURAREA LOGISTICĂ, MATERIALĂ SI FINANCIARĂ
   
Art. 45. (1) Politia Locală a Municipiului Focsani îsi desfăsoară activitatea în imobilul din str.1 Decembrie 1918, nr.32 pe care îl are în folosinţă gratuită .
         (2) Poliţia Locală a Municipiului Focşani are în dotare mijloace de transport, armament, muniţie, echipamente si aparatură tehnică specifică, necesare pentru îndeplinirea atribuţiilor prevăzute de lege, de natura mijloacelor fixe, obiectelor de inventar, respectiv materiale consumabile.

   
Art. 46. Politistii locali care desfăsoară activităţi în domeniul circulaţiei pe drumurile publice sunt obligaţi:
   
a) să poarte, peste uniforma specifică, în funcţie de anotimp, vesta sau scurta cu elemente reflectorizante, pe care este imprimată emblema „POLIŢIA LOCALĂ”;

  
b) să poarte cascheta cu coafă albă;

  
c) să efectueze semnalele adresate participanţilor la trafic, potrivit dispoziţiilor legale care reglementează circulaţia pe drumurile publice.
Art. 47.(1) Poliţia locală este autorizată să achiziţioneze, să deţină si să folosească arme letale si arme neletale, precum si muniţia corespunzătoare, precum si mijloace cu acţiune iritant - lacrimogenă, pentru dotarea personalului propriu, în condiţiile prevăzute de lege.

        (2) Normele de dotare cu echipament, armament si mijloace specifice de protecţie a poliţistilor locali si a personalului contractual cu atribuţii în domeniul pazei bunurilor si a obiectivelor de interes local sunt prevăzute în Anexa nr. 3.
   
Art. 48. Pe timpul patrulării pe raza Municipiului Focşani, personalul Poliţiei Locale a Municipiului Focşani poate folosi autovehicule cu însemnul distinctiv "POLIŢIA LOCALĂ", echipate cu rampă luminoasă de culoare albastră si mijloace de avertizare sonoră.
         Art. 49. (1) Locurile de păstrare a armamentului, a muniţiilor şi a mijloacelor cu acţiune iritant-lacrimogenă din dotarea personalului şi a structurilor proprii, precum şi gestionarea materialelor respective se stabilesc la începutul fiecărui an calendaristic şi ori de câte ori este necesar, prin dispoziţia primarului.

    
(2) Dotarea individuală a personalului şi asigurarea cu armament, muniţii şi mijloace cu acţiune iritant-lacrimogenă se stabilesc în strictă conformitate cu prevederile normelor, ale tabelelor de înzestrare şi cu dispoziţiile tehnice de aplicare a acestora.

    
Art. 50. (1) Odată cu primirea armamentului, a muniţiei şi a mijloacelor cu acţiune iritant-lacrimogenă, personalul se instruieşte de către şefii nemijlociţi asupra modului de predare-primire, purtare şi păstrare, funcţionare, asupra regulilor de mânuire, a condiţiilor legale în care se poate face uz de armă şi a măsurilor de prevenire şi limitare a accidentelor.

    
(2) Înaintea şi după executarea misiunilor, a şedinţelor de pregătire şi tragere, de instrucţie şi a altor activităţi la care se folosesc armamentul şi muniţiile se verifică existenţa şi starea tehnică a acestora, precum şi modul cum sunt cunoscute şi respectate regulile de păstrare, purtare şi manipulare a lor.

       
Art. 51.  Personalul care are în dotare armament, muniţii şi mijloace cu acţiune iritant-lacrimogenă, precum şi cel care participă la exploatarea acestor categorii de bunuri materiale este obligat să respecte regulile prevăzute în precizările şi dispoziţiile tehnice specifice, precum şi pe cele stabilite în documentaţia tehnică a fiecărui mijloc în parte. Pe timpul îndeplinirii misiunilor personalul este obligat să manifeste maximum de vigilenţă în scopul înlăturării oricărei posibilităţi de sustragere, înstrăinare sau folosire de către persoane neautorizate ori de producere a unor accidente sau alte evenimente negative.

        
Art. 52. (1) Armamentul, muniţiile şi mijloacele cu acţiune iritant-lacrimogenă se păstrează în încăperi special destinate, care prezintă o deplină siguranţă şi au amenajate dulapuri rastel, fişete sau lăzi din metal, prevăzute cu un sistem de închidere sigură, încuiate şi sigilate.

    
(2) Un rând de chei de la sistemul de închidere a acestor încăperi se păstrează permanent, în plicuri sau cutii sigilate, la ofiţerul de serviciu.

    
Art. 53. (1) Încăperile destinate păstrării armamentului, muniţiilor şi mijloacelor cu acţiune iritant-lacrimogenă trebuie prevăzute cu gratii şi grilaje, montate la toate ferestrele şi uşile de acces, iar gurile de aerisire cu plase sau site metalice. În situaţia în care uşile de acces sunt confecţionate din metal de cel puţin 5 mm grosime, nu este obligatorie montarea grilajelor.

    
(2) Uşile şi grilajele sunt prevăzute cu câte două încuietori sigure.

    
(3) Grosimea barelor gratiilor şi a grilajelor trebuie să fie de minimum 10 mm, iar dimensiunile maxime ale ochiurilor acestora de 150 x 150 mm. Gratiile şi grilajele trebuie să fie încastrate în zid, iar balamalele se montează astfel încât să nu permită scoaterea lor.

    
(4) Zilnic, la începutul şi la terminarea programului de lucru, gestionarii bunurilor materiale verifică starea sigiliilor şi a sistemului de alarmă.

    
(5) Şefii poliţiilor locale unde nu sunt asigurate condiţii de păstrare regulamentare pentru armament şi muniţii sunt obligaţi să facă demersurile legale, conform competenţelor, pentru asigurarea acestora.

Art. 54. (1) Uşile de acces în depozitele, magaziile şi încăperile unde se păstrează armament, muniţii şi mijloace cu acţiune iritant-lacrimogenă, precum şi ferestrele acestora trebuie prevăzute cu sisteme de alarmă contra efracţiei.

    
(2) Sistemele de alarmare trebuie cuplate la camera ofiţerului de serviciu.

Art. 55. (1) Pe timpul cât nu se află asupra poliţiştilor locali şi asupra personalului contractual cu atribuţii în domeniul pazei bunurilor şi a obiectivelor de interes local, armamentul şi muniţia din dotarea individuală, precum şi mijloacele cu acţiune iritant-lacrimogenă se păstrează în încăperi special amenajate sau la ofiţerul de serviciu. Armamentul se păstrează în rastele, fişete sau lăzi metalice prevăzute cu tabele aprobate de şefii poliţiilor locale, ce cuprind seria armamentului şi deţinătorul.

    
(2) Muniţia se păstrează în încăperi separate de armament, în lăzi metalice prevăzute cu încuietori adecvate. În documentul de predare-preluare a serviciului de zi se consemnează cantitativ armamentul şi muniţia existente la ofiţerul de serviciu.

    
(3) Acolo unde nu se pot asigura încăperi separate, muniţia şi mijloacele cu acţiune iritant-lacrimogenă se păstrează în aceeaşi cameră cu armamentul, în lăzi metalice separate, având grosimea pereţilor de cel puţin 3 mm, prevăzute cu încuietori sigure. Mijloacele cu acţiune iritant-lacrimogenă se păstrează în ambalajele originale.

        
Art. 56. Pistoalele şi muniţia aferentă din dotarea structurilor poliţiei locale care nu au organizat serviciul de zi permanent se păstrează în spaţii special amenajate, unde este organizat serviciu de zi permanent şi sunt asigurate condiţii pentru păstrarea în deplină siguranţă.

        
Art. 57. Distribuirea armamentului, a muniţiilor şi a mijloacelor cu acţiune iritant-lacrimogenă din dotarea personalului poliţiei locale cu drept de utilizare a acestor mijloace de apărare, precum şi retragerea acestora se fac, indiferent de situaţie, pe bază de tichet înlocuitor, semnătură în registrul special destinat şi/sau documente justificative.

       
Art. 58. Predarea armamentului şi a muniţiilor se face numai personalului nominalizat sau înlocuitorilor de drept ai acestuia.

          Art. 59. (1) Tichetele înlocuitoare pentru predarea-preluarea armamentului şi a muniţiilor din dotarea individuală a personalului se iau în evidenţă în registrele special destinate lucrului cu documente clasificate.

    
(2) Tichetele înlocuitoare se eliberează separat pentru predarea-preluarea armamentului, respectiv a muniţiilor din dotare, şi cuprind următoarele menţiuni: denumirea poliţiei locale, gradul, numele şi prenumele poliţiştilor locali şi ale personalului contractual cu atribuţii în domeniul pazei bunurilor şi a obiectivelor de interes local, tipul şi seria armei, respectiv numărul de cartuşe, semnătura şefului poliţiei locale cu ştampila unităţii, precum şi semnătura de primire a posesorului.

    
(3) Cu ocazia inventarierii documentelor clasificate, la controale, convocări şi alte asemenea activităţi, se verifică existenţa şi starea tichetelor şi se iau măsuri de înlocuire a celor necorespunzătoare.

        
Art. 60. (1) Portul armamentului, al muniţiilor şi al mijloacelor cu acţiune iritant-lacrimogenă din dotarea individuală a personalului este permis numai în interes de serviciu, cu aprobarea şefilor poliţiei locale din care face parte.

    
(2) La terminarea misiunii sau a serviciului, armamentul, muniţiile şi mijloacele cu acţiune iritant-lacrimogenă se predau ofiţerilor de serviciu de la care au fost primite.

 
Art. 61.    (1) La uniforma de serviciu, pistolul se poartă, în mod obligatoriu, numai în toc, pe centură.

    
(2) Încărcătoarele cu cartuşe se păstrează unul introdus în pistol, iar celălalt în locaşul prevăzut din tocul de purtare.

        
Art. 62. (1) Pierderea, sustragerea, înstrăinarea, degradarea sau folosirea abuzivă a armamentului, a muniţiilor şi a mijloacelor cu acţiune iritant-lacrimogenă din dotare constituie evenimente deosebite, abateri de la normele legale, ordinea interioară şi disciplină, care atrag, potrivit legii, după caz, răspunderea materială, disciplinară sau penală.

    
(2) Cazurile de pierdere, sustragere, înstrăinare, degradare sau folosire abuzivă a armamentului, a muniţiilor şi a mijloacelor cu acţiune iritant-lacrimogenă se raportează imediat, pe cale ierarhică, iar şefii compartimentelor funcţionale, împreună cu persoanele desemnate, dispun măsuri de cercetare pentru elucidarea completă a cazurilor şi sancţionarea celor vinovaţi, potrivit competenţelor.

Art. 63. Finanţarea cheltuielilor curente si de capital ale Poliţiei Locale a Municipiului Focsani se asigura din bugetul local al Municipiului Focsani si din veniturile proprii obţinute din serviciile prestate.
CAPITOLUL VI

DREPTURILE SI RECOMPENSELE CARE SE POT ACORDA POLITISTILOR LOCALI
DISPOZIŢII TRANZITORII SI FINALE

Art. 64. Personalul Poliţiei Locale a Municipiului Focşani îsi îndeplineste atribuţiile în mod nemijlocit sub autoritatea si controlul Primarului Municipiului Focşani sau al persoanei la care s-au delegat prerogativele prin Dispoziţia Primarului Municipiului Focşani.

  
Art. 65. Personalul Poliţiei locale poate înfiinţa si se poate asocia în organizaţii sindicale sau în alte organizaţii, în condiţiile legii.
  
Art. 66. (1) Personalul Poliţiei locale beneficiază de salarizarea funcţionarilor publici, respectiv a personalului contractual, în funcţie de categoria din care face parte, potrivit legii.

       (2) Prevederile Legii nr. 188/1999, republicată, cu modificările si completarile ulterioare, si ale celorlalte acte normative în vigoare referitoare la funcţionarii publici se aplică în mod corespunzător funcţionarilor publici din Poliţia locală, în măsura în care prin legea de organizare si funcţionare a acesteia nu se dispune altfel.
Art. 67. În vederea asigurării manipulării armamentului din dotare în condiţii de securitate, structurile de poliţie locală sunt obligate să prezinte, la solicitarea Inspectoratului de Poliţie al Judeţului Vrancea, fiecare armă letală de apărare şi pază deţinută, împreună cu câte 5 cartuşe corespunzătoare calibrului fiecărei arme, în vederea înregistrării proiectilului şi a tubului-martor în evidenţele operative ale Inspectoratului General al Poliţiei Române.
   
Art. 68. (1) Personalul Poliţiei Locale a Municipiului Focşani beneficiază de asistenţă juridică din partea instituţiei, cu suportarea de către unitate a sumelor necesare asigurării asistenţei juridice a poliţistului pentru fapte săvârsite de acesta în exercitarea, potrivit legii, a atribuţiilor de serviciu, în limita fondurilor bugetare aprobate cu aceasta destinaţie, conform prevederilor legale.

     
(2) Personalul poliţiei locale îndreptăţit să beneficieze de asistenţa juridică solicită, prin cerere scrisă, sefului instituţiei asigurarea acestor sume.

     
(3) Cererea scrisă se înregistrează la secretariatul unităţii si este însoţită de documentele care fac dovada că împotriva salariatului sunt efectuate acte premergătoare sau că acesta are calitatea de învinuit, inculpat ori de pârât, pentru fapte săvârsite în exercitarea atribuţiilor de serviciu.

     
(4) La momentul solicitării, salariatul completează un angajament, prin care se obligă să restituie sumele suportate de instituţie pentru asigurarea asistenţei juridice, în cazul în care printr-o hotărâre judecătoreasca definitivă s-a stabilit vinovăţia sa ori că fapta nu a fost săvârsită în exercitarea atribuţiilor de serviciu, în termen de 3 luni de la data rămânerii definitive a hotărârii judecătoresti.
     
(5) În cazul nerespectării angajamentului, sumele plătite vor fi recuperate de unitate de la salariat, potrivit dreptului comun.

   
Art. 69. (1) Personalul Poliţiei locale are dreptul, conform legii, la recompensarea activităţii, care se realizează în scopul recunoasterii publice în cadrul comunităţii profesionale si în societate, dacă este cazul, a meritelor celor care se evidenţiază în îndeplinirea atribuţiilor, a misiunilor sau pe timpul acţiunilor organizate în zona de competenţă a Poliţiei locale.

     
(2) Recompensele au caracter moral sau material, după caz.

     
(3) Recompensarea personalului poliţiei locale trebuie să se bazeze pe principii care vizează obiectivitatea, echitatea si principialitatea acordării recompenselor.

   
Art. 70. La stabilirea si acordarea de recompense sau la formularea de propuneri în acest sens se au în vedere următoarele elemente:

     
a) comportamentul poliţistului local;

     
b) prestaţia profesională generală a poliţistului local si modul de îndeplinire a atribuţiilor/misiunilor;
     
c) efectul motivator pe care recompensarea îl poate produce asupra celorlalţi poliţisti locali;

     
d) posibilitatea ca recompensa acordată să determine eficientizarea activităţii poliţistului local.

   
Art. 71. Recompensele care se pot acorda poliţistilor locali sunt următoarele:

     
a) ridicarea unei sancţiuni disciplinare aplicate anterior precedă acordarea unei alte recompense. Se acordă pe timpul perioadei cât sancţiunea îsi produce efectele si determină încetarea imediată a acestora. Se acordă de seful care a aplicat sancţiunea disciplinară ce urmează a fi ridicată sau de către noul sef care îndeplineste atribuţiile aceleiasi funcţii. În situaţia în care poliţistul local a fost mutat, ridicarea sancţiunii se acordă ca recompensă de către seful care îndeplineste funcţia similară celui care a aplicat sancţiunea disciplinară;

    
b) felicitările - pot fi scrise sau verbale, se acordă pentru îndeplinirea deosebită a atribuţiilor si a misiunilor si se aduc la cunostinţă individual sau în faţa personalului;

   
c) titlurile de onoare - se conferă poliţistilor locali pentru acte de eroism, curaj deosebit, devotament si pentru merite deosebite în îndeplinirea unor atribuţii sau a unor misiuni;

   
d) însemnele onorifice, de tipul ecusoanelor, al insignelor sau altele asemenea, si diplomele de merit – se acordă pentru obţinerea de rezultate foarte bune la absolvirea unor cursuri, competiţii sportive, manifestări cultural-artistice si sociale cu prilejul unor aniversări si la finalizarea unor acţiuni/misiuni;

   
e) recompensele materiale - se acordă poliţistilor locali care s-au evidenţiat prin obţinerea de rezultate exemplare în activitate, în conformitate cu legea-cadru privind salarizarea unitară a personalului plătit prin fonduri publice.
   
Art. 72. (1) Poliţistii locali au dreptul la despăgubiri de viaţă, de sănătate si de bunuri, pentru daunele suferite în exercitarea atribuţiilor de serviciu.

      
(2) Asigurarea despăgubirilor prevăzute la alin. (1) implică acordarea unor sume de bani pentru poliţistii locali sau, în cazul decesului, pentru familiile acestora, în situaţia producerii riscurilor specifice activităţii de poliţie locală.

    
Art. 73. Despăgubirile se acordă, în limita bugetului aprobat de Consiliul Local al Municipiului Focşani, pentru următoarele categorii de riscuri:

     
a) rănirea poliţistului local;

     
b) invaliditate de gradul I;

     
c) invaliditate de gradul II;

     
d) invaliditate de gradul III;

    
e) deces;

     
f) prejudicii aduse bunurilor.

    
Art. 74. (1) Despăgubirile acordate în situaţia producerii riscului prevăzut la art. 73 lit. a) acoperă, în limita bugetului aprobat, toate cheltuielile legate de:
    
a)  tratamentul în ţară sau în străinătate, în cazul în care acesta nu poate fi efectuat în ţară;

    
b)  tratamentul de recuperare în unităţi medicale din ţară sau din străinătate;

    
c)  protezele, ortezele si alte dispozitive medicale de profil din ţară sau din străinătate;

    
d) transportul dus-întors până la/de la unitatea medicală care va asigura efectuarea tratamentului, atât pentru poliţistul local, cât si pentru însoţitor, când situaţia o impune.

       
(2) În situaţia producerii si a unuia dintre riscurile prevăzute la art. 73 lit. b)-d), poliţistului local i se acordă, în limita bugetului aprobat, si despăgubiri în sumă de până la:

       
a) 10.000 euro, echivalentul în lei la data plăţii - pentru invaliditate de gradul I;

       
b) 8.000 euro, echivalentul în lei la data plăţii - pentru invaliditate de gradul al II-lea;

       
c) 6.000 euro, echivalentul în lei la data plăţii - pentru invaliditate de gradul al III-lea.

      
(3) Despăgubirea acordată în situaţia producerii riscului prevăzut la art. 73 lit. e) constă într-o sumă de până la 20.000 euro, echivalentul în lei la data plăţii, si se plăteste familiei poliţistului local decedat.

      
(4) Despăgubirea acordată în situaţia producerii riscului prevăzut la art. 73 lit. f) nu poate depăsi suma necesară pentru aducerea bunului în starea iniţială sau înlocuirii acestuia în caz de distrugere.

    
Art. 75. (1) Despăgubirile acordate în baza prezentului Regulament constituie forme de sprijin cu destinaţie specială.

       
(2) Despăgubirile prevăzute la art. 74 se acordă pentru fiecare eveniment asigurat în parte.

       
(3) Despăgubirile prevăzute la art. 74 alin. (4) nu se acordă în cazul în care prejudiciul prevăzut la art. 73 lit. f) este acoperit parţial sau în totalitate ca urmare a existenţei unei asigurări în sistemul privat.

   
Art. 76. Pentru toate sumele de bani plătite ca despăgubiri în temeiul prezentului Regulament, autoritatea administraţiei publice locale va iniţia demersuri pentru recuperarea sumelor plătite de la persoanele care se fac vinovate de producerea prejudiciilor.

   
Art. 77. (1) Toate serviciile, birourile si compartimentele din cadrul  Poliţiei

Locale a Municipiului Focsani întocmesc, pentru fiecare post existent si pentru fiecare activitate desfăsurată, procedurile operaţionale si fisa postului.

       
(2) Atribuţiile, sarcinile, competenţele, responsabilităţile si drepturile prevăzute în Regulament nu sunt limitative, ele urmând a fi completate pe parcurs prin fisa postului cu cele rezultate, în mod expres sau implicit, din legi, decrete, ordonanţe, hotărâri si alte acte normative.
        
Art.  78. Anexele nr. 1, 2, 3 fac parte integrantă din prezentul Regulament.
        
Art. 79. Prezentul Regulament de organizare şi funcţionare al Poliţiei Locale a Municipiului Focşani intră în vigoare cu data de 1 martie 2011.

                 ROMÂNIA                                                               Anexa nr. 1 la                              

      JUDEŢUL VRANCEA                                                      Regulament

    CONSILIUL LOCAL AL 

   MUNICIPIULUI FOCŞANI

Articolele din care se compune uniforma poliţiştilor locali şi a personalului contractual cu atribuţii în domeniul pazei bunurilor şi a obiectivelor de interes local şi durata maximă de uzură
	Nr.
crt.
	Denumirea articolului
	Durata maxima de uzura
-an-

	1
	Costum de vara
	2

	2
	Costum de iarna
	3

	3
	Şapca pentru costum de vara
	2

	4
	Şapca pentru costum de iarna
	3

	5
	Basc
	2

	6
	Şepcuţa cu cozoroc
	2

	7
	Palărie( femei)
	2

	8
	Caciula
	3

	9
	Cravata
	1

	10
	Fular
	3

	11
	Camaşa
	1/2

	12
	Camaşa-bluză
	1

	13
	Scurta de vânt
	2

	14
	Pulover
	2

	15
	Costum de intervenţii de vara
	2

	16
	Costum de intervenţii de iarna
	2

	17
	Pelerina de ploaie
	3

	18
	Geaca/Scurta imblanită
	3

	19
	Mănuşi de piele
	3

	20
	Pantofi de vara de culoare neagră
	1

	21
	Pantofi de iarna de culoare neagră
	2

	22
	Ghete/Bocanci din piele de culoare neagră
	2

	23
	Centură de piele
	6

	24
	Curea de piele
	6

	25
	Portcarnet
	6

	26
	Portbaston din piele
	6

	27
	Emblema pentru şapca, basc, caciula, palărie si şepcuţa
	1

	28
	Ecuson
	1

	29
	Insigna pentru piept
	1

	30
	Epoleţi
	

	31
	Portcatuşe din piele
	6

	32
	Fes
	1

	33
	Vestă
	1

	34
	Tricou
	1/2


NOTE:

  1.Insemnele distinctive se asigură pentru fiecare articol de echipament (haină, cămaşă-bluză, scurtă de vânt, scurtă îmblănită, pulover, pelerină de ploaie).

  2. Dupa expirarea duratei de uzură sau dupa incetarea raporturilor de munca, articolele de uniforma nu pot fi instrăinate.

               ROMÂNIA                                                               Anexa nr. 2 la                              

       JUDEŢUL VRANCEA                                                     Regulament

     CONSILIUL LOCAL AL 

   MUNICIPIULUI FOCŞANI

Descrierea uniformei de serviciu, a legitimaţiei de serviciu şi a însemnelor distinctive de ierarhizare ale poliţiştilor locali şi ale personalului contractual cu atribuţii în domeniul pazei bunurilor şi a obiectivelor de interes local

    A. Uniforma de serviciu

    Uniforma de serviciu pentru personalul poliţiei locale este confecţionată în varianta vară-iarnă şi se compune din:

    1, 2. Haina/Sacoul se confecţionează din stofă/tergal de culoare neagră, în varianta de vară, respectiv iarnă.

    Croiala este dreaptă, puţin cambrată în talie (pentru a acoperi în întregime bazinul). Se încheie la un rând de nasturi.

    Spatele hainei se confecţionează din două bucăţi, având cusătura pe mijloc, fără şliţ. Are în partea inferioară, lateral, două buzunare ascunse, prevăzute cu clapă.

    Haina/Sacoul este prevăzută/prevăzut pe umeri cu platcă pentru epoleţi. Haina/Sacoul se poartă cu cămaşă de culoare bleu şi cravată de culoare neagră.

    Pantalonul, în varianta vară-iarnă, se confecţionează din aceleaşi materiale ca şi haina, fiind de culoare neagră, cu vipuşcă de culoare gri inclusă în cusătură. Are croiala dreaptă, fără manşetă, lungimea poate ajunge până la partea superioară a tocului încălţămintei, iar lărgimea ei este între 210 - 250 mm, în raport cu talia.

    Pantalonul este prevăzut cu două buzunare laterale şi un buzunar la spate, închis cu clapă şi nasture.

    Pantalonul se confecţionează cu betelie obişnuită şi este prevăzut cu 4 găici lungi de 70 mm şi late de 20 mm, prinse în partea superioară prin cusătura beteliei, iar în partea inferioară prinse cu nasture de format mic, astfel încât pantalonul să permită portul centurii a cărei lăţime este de 50 mm.

    Fusta, în variantă de vară, se confecţionează, din acelaşi material ca şi haina, fiind de culoare neagră. Croiala este dreaptă, lărgimea stabilindu-se în raport cu talia, iar lungimea este de 50 milimetri sub rotula genunchiului. Se poartă în locul pantalonului numai la costumul de vară.

    3, 4. Şapca se confecţionează din acelaşi material cu costumul de vară sau de iarnă, după caz.

    Calota şepcii este de formă ovală, cu distanţa de 20 mm între diametrul lăţimii şi diametrul lungimii, este întinsă cu ajutorul unei sârme din oţel, pentru a-şi menţine forma.

    Banda are diametrul ce rezultă din mărimea şepcii şi se confecţionează din carton tare.

    Pe partea exterioară a benzii se aplică o bandă de culoare gri ţesută cu frunze de stejar. Şapca este căptuşită cu ţesătură de culoare asortată calotei.

    Cozorocul este de culoare neagră, de formă ovalizată, şi se fixează la şapcă, înclinat.

    Şapca este prevăzută deasupra cozorocului cu un şnur dublu de culoare neagră. Capetele şnurului sunt prinse pe linia colţurilor cozorocului cu câte un buton de culoare galbenă. Şapca are aplicată, în faţă - la centru - pe bandă, emblema.

    Cozorocul de la şapca şefului poliţiei locale este prevăzut cu 3 rânduri de frunze de stejar, pentru şefii de servicii cu două rânduri de frunze de stejar, pentru şefii de birouri şi compartimente cu un rând de frunze de stejar, iar pentru funcţionarii publici de execuţie acesta este simplu.

    Frunzele de stejar se confecţionează din metal de culoare gri-argintiu.

    5. Bascul se confecţionează din stofă tip postav, este de culoare neagră, iar în lateral, pe partea stângă, se aplică emblema.

    6. Şepcuţa cu cozoroc se confecţionează din ţesătură tip bumbac (tercot) de culoare neagră. Calota se confecţionează în clini şi are inscripţionat pe mijlocul ei "POLIŢIA LOCALĂ".

    La spate este prevăzută cu un sistem reglabil de strângere.

    În faţă, sub inscripţia "POLIŢIA LOCALĂ", este aplicată emblema pentru coifură.

    7. Pălăria pentru persoanele de sex feminin se confecţionează din material textil (fetru) de culoare neagră; deasupra borului se montează o bandă pe care se aplică emblema specifică.

    8. Căciula este de culoare neagră, confecţionată din stofă tip postav, prevăzută cu două clape din blană naturală de ovine.

    Clapa din faţă este rotunjită, iar cea din spate formează două urechi laterale, prevăzute cu doi nasturi şi o bentiţă pentru încheierea acestora deasupra capului sau sub bărbie.

    La mijlocul clapei din faţă se aplică emblema.

    Căciula este căptuşită cu ţesătură, asortată la culoarea calotei.

    Pentru şeful poliţiei locale, blana de la căciulă este din astrahan (caracul).

    9. Cravata se confecţionează din ţesătură tip mătase şi este de culoare neagră.

    10. Fularul se confecţionează din fire acrilice tip lână, de culoare neagră.

    11. Cămaşa se confecţionează din ţesătură tip bumbac (poplin sau tercot) de culoare bleu; mâneca este scurtă sau lungă.

    Se poartă cu cravată sub veston sau scurtă de vânt.

    12. Cămaşa-bluză se confecţionează din ţesătură tip bumbac (poplin sau tercot) de culoare bleu, închisă la gât şi încheiată cu 5 nasturi; în partea superioară are două buzunare cu burduf şi clape care se încheie cu câte un nasture de format mic.

    Cămaşa este prevăzută pe umeri cu platcă pentru epoleţi.

    Cămaşa-bluză se poartă deschisă la gât (sau cu cravata), cu partea inferioară introdusă în pantaloni sau în fustă. Poate fi purtată şi sub haină, cu cravată.

    13. Scurta de vânt se confecţionează din tercot impermeabilizat, de culoare neagră.

    Se poartă deschisă la gât, putând fi purtată şi închisă datorită croiului cu revere răsfrânte; se încheie cu fermoar pe interior şi la 4 nasturi pe exterior.

    În partea de jos şi la mâneci este prevăzută cu elastic.

    Scurta de vânt este prevăzută cu două buzunare oblice ascunse, care se încheie cu fermoar, iar deasupra acestora, în partea superioară, sunt prevăzute cu banda reflectorizantă de 10 mm. Pe interior, în partea dreaptă, este prevăzută cu un buzunar care se încheie cu un nasture.

    Scurta de vânt este prevăzută pe umeri cu platcă pentru epoleţi.

    Spatele este confecţionat din 3 părţi, una în partea de sus şi două în partea de jos, prevăzute cu pense.

    Lungimea trebuie să depăşească talia cu 100 - 120 mm.

    14. Puloverul se confecţionează din fire acrilice tip lână, de culoare neagră cu anchior, cu sau fără mâneci.

    Pe spatele mânecii sunt prevăzute cotiere din acelaşi material. La 5 cm de umeri pe mânecă se aplică ecusonul "POLIŢIA LOCALĂ".

    15, 16. Costumul de intervenţie vară/iarnă este compus din bluzon şi pantalon şi se confecţionează din material textil (tercot), de culoare neagră.

    Bluzonul este confecţionat la partea superioară a spatelui şi piepţilor cu platcă matlasată şi se încheie cu fermoar. Este prevăzut cu două buzunare cu clapă pe părţile superioare ale piepţilor.

    Gulerul este tip tunică.

    Mâneca este prevăzută cu manşetă şi bazoane de protecţie în dreptul coatelor. Pe mâneca dreaptă se aplică un buzunar cu clapă.

    Bluzonul este prevăzut cu epoleţi din material fond, fixaţi la un capăt în cusătura de îmbinare mânecă - umăr.

    Pantalonul are croială dreaptă, iar la partea inferioară este prevăzut cu sistem de ajustare pentru a fi purtat în ghete/bocanci. În regiunea genunchilor şi la partea superioară a reperelor spate este prevăzut cu bazoane. Pe betelie sunt aplicate găici pentru centură.

    Costumul de intervenţie pentru iarnă este dublat cu material neţesut, termoizolant.

    17. Pelerina de ploaie are croiala tip raglan şi este deschisă la gât, cu posibilitatea de a fi purtată şi închisă.

    Se încheie în faţă la un rând cu 4 nasturi ascunşi, iar ajustarea în talie se face cu ajutorul unui cordon cu două catarame din metal sau înlocuitori.

    Mâneca are croială raglan. Pelerina este prevăzută cu două buzunare aşezate oblic (ascunse) cu nasturi (de 170 - 180 mm lungime şi de 40 mm lăţime) sub guler şi se prinde cu 3 nasturi mici.

    Gluga este confecţionată din acelaşi material.

    Pelerina de ploaie este de culoare neagră şi se confecţionează din material textil impermeabil.

    În partea stângă sus are o bentiţă cusută în exterior (lungă de 100 mm şi lată de 30 mm) şi prinsă cu un nasture sub rever, pe care se aplică tresele pentru ierarhizare.

    18. Scurta îmblănită se confecţionează din tercot impermeabilizat, de culoare neagră, uşor matlasată, cu mesada detaşabilă, de culoare asortată cu faţa scurtei.

    Modelul este tip sport, se încheie cu fermoar în interior şi cu butoni în exterior, are guler pe gât, prevăzut cu şnur ascuns.

    În talie şi în partea de jos, pentru ajustare pe corp, este prevăzută tot cu şnur ascuns. Lateral (stânga-dreapta), în partea de jos, sunt dispuse două buzunare aplicate, drepte, cu clape care se încheie cu nasturi. În partea de sus (stânga-dreapta) va fi prevăzută cu buzunare drepte cu clape care se închid cu nasturi.

    Pe clapa buzunarului de sus, din partea stângă, este prevăzută o bentiţă (100 mm lungime şi 30 mm lăţime) cusută în partea dinspre umăr şi prinsă cu un nasture în partea interioară, pe care se aplică tresele de ierarhizare.

    Scurta îmblănită este prevăzută cu platcă pentru epoleţi.

    Lărgimea scurtei îmblănite se stabileşte în raport cu talia, acoperind în întregime bazinul.

    19. Mănuşile sunt din piele de culoare neagră.

    20, 21. Pantofii sunt din piele de culoare neagră, prevăzuţi cu bombeuri, fără ornamentaţie, şi se încheie cu şireturi. Pentru sezonul de vară se pot confecţiona pantofi perforaţi, iar pentru femei aceştia pot avea decupaj.

    22. Bocancii sau ghetele sunt din piele de culoare neagră, prevăzuţi cu bombeuri, au talpă şi tocuri din cauciuc şi se încheie cu şireturi sau cu fermoar.

    23. Centura este de culoare neagră, fără diagonală, are lăţimea de 50 mm şi se încheie cu o cataramă din metal de culoare argintie. Pentru cei din domeniul rutier centura este de culoare albă, fără diagonală, are lăţimea de 50 de mm şi se încheie cu o cataramă din metal de culoare argintie.

    24. Cureaua este din piele de culoare neagră.

    25. Portcarnetul se confecţionează din piele sau din înlocuitori, de culoare neagră, şi se compune din două feţe prinse printr-un burduf. Partea din spate se rabatează sub formă de capac şi se încheie în faţă printr-un buton sau tic-tuc. Se poartă fixat pe centură prin două găici.

    26. Portbaston din piele

    27. Emblema se aplică pe articole de coifură de către personalul poliţiei locale cu drept de a purta uniformă. Se confecţionează din metal de culoare argintie sau material textil pe fond bleu, de formă ovală, cu diametrul de 40 de mm, la mijloc având stema României, încadrată cu frunze de stejar.

    Pentru şeful poliţiei locale, adjunctul şi şefii de servicii emblema este încadrată cu 3 rânduri de frunze de stejar, este bombată, având în centrul său stema României, şi are imprimată în relief, în partea superioară, inscripţia de culoare albă "ROMÂNIA", iar în partea inferioară "POLIŢIA LOCALĂ".

    28. Ecusonul pentru mânecă se confecţionează din material textil, pe fond de culoare bleu, având în partea superioară inscripţia "POLIŢIA LOCALĂ", sub care este trecut numele localităţii, la mijloc stema României, încadrată cu un rând de lauri, iar în partea inferioară se scrie "ROMÂNIA". Se poartă pe braţul stâng de către întregul personal cu drept de uniformă şi se aplică la 5 cm de cusătura umărului.

    29. Insigna pentru piept se confecţionează din metal, pe fond de culoare bleu, având în partea superioară inscripţia "POLIŢIA LOCALĂ", sub care este trecut numele localităţii, la mijloc stema României, încadrată cu un rând de lauri, iar în partea inferioară se înscriu numărul matricol şi inscripţia "ROMÂNIA".

    30. Epoleţii sunt confecţionaţi din material textil, de culoare neagră, cu margine gri-argintiu, pe care sunt aplicate gradele profesionale.

    31. Portcătuşe din piele

    32. Fesul se confecţionează din fire acrilice de culoare neagră.

    33. Vesta multifuncţională se confecţionează din material textil de culoare neagră.

    34. Tricoul se confecţionează din tricot de bumbac de culoare neagră. Croiala este cu guler sau la baza gâtului, are mâneca scurtă şi este prevăzut pe umeri cu epoleţi din material fond.

    B. Legitimaţia de serviciu

    Legitimaţia de serviciu se confecţionează din imitaţie de piele (ecologică), cu dimensiunile de 200 x 80 mm, cu deschidere pe verticală, cuprinzând următoarele menţiuni:

    a) rândul întâi central - tricolorul României, încadrat într-un chenar dreptunghiular cu dimensiunile de 5 x 65 mm;

    b) în partea de sus central, rândul al doilea - ROMÂNIA, sub denumirea ţării - JUDEŢUL;

    c) rândul al treilea - COMUNA/ORAŞUL/MUNICIPIUL/SECTORUL;

    d) rândul al patrulea, aliniat stânga - POLIŢIA LOCALĂ;

    e) rândul al patrulea, aliniat stânga LEGITIMAŢIE;

    f) rândul al cincilea categoria de personal din care face parte deţinătorul (POLIŢIST LOCAL/FUNCŢIONAR PUBLIC/PERSONAL CONTRACTUAL);

    g) rândul al şaselea aliniat stânga - numărul legitimaţiei;

    h) după aceasta se înscriu, unele sub altele, numele şi prenumele deţinătorului, numărul matricol, data emiterii legitimaţiei, semnătura şefului poliţiei locale din care face parte deţinătorul şi ştampila structurii;

    i) în colţul din dreapta jos va fi aplicată fotografia deţinătorului;

    j) în partea inferioară a legitimaţiei se alocă 6 spaţii orizontale pentru aplicarea vizelor anuale care se semnează de către şeful poliţiei locale.

    Fotografia titularului utilizată are dimensiunile de 3 cm x 4 cm şi este executată color (în uniforma de serviciu/sau într-o ţinută decentă, pentru persoanele încadrate în poliţia locală care nu poartă uniformă).

    C. Însemnele distinctive de ierarhizare

    În raport cu funcţiile îndeplinite, însemnele distinctive de ierarhizare au următoarele forme şi mărimi:

    a) şeful poliţiei locale - 3 stele tip octogon metalice sau textile, cu lăţimea de 25 mm, de culoare gri-argintiu, aşezate pe epolet;

    b) adjunctul şefului - două stele tip octogon metalice sau textile, cu lăţimea de 25 mm, de culoare gri-argintiu, aşezate pe epolet;

    c) şeful de serviciu - o stea tip octogon metalică sau textilă, cu lăţimea de 25 mm, de culoare gri-argintiu, aşezată pe epolet;

    d) şeful de birou sau compartiment - 3 trese din metal sau textil, de culoare gri-argintiu, în formă de V, cu lăţimea de 5 mm, aşezate paralel pe epolet, având între ele o distanţă de 3 mm;

    e) funcţionarul public superior - două trese din metal sau textil, de culoare gri-argintiu, în formă de V, cu lăţimea de 5 mm, aşezate paralel pe epolet, având între ele o distanţă de 3 mm;

    f) funcţionarul public principal - o tresă din metal sau textil, de culoare gri-argintiu, în formă de V, cu lăţimea de 5 mm, aşezată pe epolet;

    g) funcţionarul public asistent - epolet fără tresă.

      JUDEŢUL VRANCEA                                                      Regulament

     CONSILIUL LOCAL AL 

   MUNICIPIULUI FOCŞANI

Norme de dotare cu armament si mijloace specifice de protecţie a poliţiştilor locali si a
personalului contractual cu atributii in domeniul pazei bunurilor si a obiectivelor de interes local

	Nr.
crt
	Denumirea materialelor
	U/M
	Criterii de dotare si mod de repartizare

	1
	Pistol
	Cpl.
	Câte unul pentru fiecare politist local cu atribuţii in
domeniul asigurarii ordinii si linistii publice si
fiecare personal contractual care desfasoara
activitati de paza

	2
	Pistol cu munitie neletala
	Cpl
	Câte unul pentru 40-60% din efectivele de politisti
locali cu atributii in domeniul asigurarii ordinii si
linistii publice si fiecare personal contractual care
desfasoara activitati de paza, ce executa misiuni cu un
grad scazut de risc

	3
	Cartuş pentru pistol
	Buc
	Câte 24 pentru fiecare pistol

	4
	Cartus pentru pistol cu gaze
	Buc
	Câte 30 pentru fiecare pistol cu gaze

	5
	Baston pentru autoaparare
	Buc
	Câte unul pentru fiecare politist local cu atributii in
domeniul asigurarii ordinii si linistii publice si
fiecare personal contractual care desfasoara
activitati de paza,

	6
	Baston cu şoc electric
	Buc
	Câte unul pentru 40-60% din efectivele de politisti
locali cu atributii in domeniul asigurarii ordinii si
linistii publice si fiecare personal contractual care
desfasoara activitati de paza, ce executa misiuni cu un
grad scazut de risc

	7
	Portbaston
	Buc
	Câte unul pentru fiecare baston de cauciuc

	8
	Cătuşă pentru maini
	Buc
	Câte unul pentru fiecare politist local cu atributii in
domeniul asigurarii ordinii si linistii publice

	9
	Portcătuşe
	Buc
	Câte unul pentru fiecare cătusă

	10
	Pulverizator de mana cu
subsatanta iritant-
lacrimogena
	Buc
	Câte unul pentru fiecare politist local cu atributii in
domeniul asigurarii ordinii si linistii publice, poliţist local cu atribuţii în domeniul circulaţiei pe drumurile publice   si fiecare personal contractual care desfasoara activitati de paza

	11
	Vesta (ham) cu elemente
reflectorizante
	Buc
	Câte unul pentru fiecare politist local cu atributii in
domeniul circulaţiei pe drumurile publice 

	12
	Costum (bluza+pantaloni) de
protectie impotriva ploii, cu
elemente reflectorizante
	Cpl
	Câte unul pentru fiecare politist local cu atributii in
domeniul circulaţiei pe drumurile publice 

	13
	Costum de protecţie pentru
iarna (scurta matlasata si
pantaloni)
	Cpl
	Câte unul pentru fiecare politist local cu atributii in
domeniul ordinii si linistii publice,
precum si in domeniul mediului , care executa
misiuni pe teren

	14
	Costum de protectie pentru
vara (bluza +pantaloni)
	Cpl
	Câte unul pentru fiecare politist local cu atributii in
domeniul ordinii si linistii publice,
precum si in domeniul mediului , care executa
misiuni pe teren

	15
	Manusi albe
	Per.
	Câte unul pentru fiecare politist local cu atributii in
domeniul circulatiei pe drumurile publice

	16
	Scurta reflectorizanta
	Buc
	Câte unul pentru fiecare politist local cu atributii in
domeniul circulatiei pe drumurile publice

	17
	Vesta pentru protectie
impotriva frigului
	Buc
	Câte unul pentru fiecare politist local cu atributii in
domeniul circulatiei pe drumurile publice care
executa misiuni in teren

	18
	Fular
	Buc
	Câte unul pentru fiecare politist local cu atributii in
domeniul ordinii si linistii publice , al
circulatiei pe drumurile publice, precum si in
domeniul pazei bunurilor care executa misiuni in
teren

	19
	Radiotelefon portabil
	Cpl
	Câte unul pentru fiecare politist local cu atributii in
domeniul ordinii si linistii publice , al circulatiei
pe drumurile publice/personal contractual cu
atributii in domeniul pazei bunurilor si obiectivelor
de interes local care executa misiuni

	20
	Portcarnet
	Buc
	Câte unul pentru fiecare politist local/personal
contractual cu atributii in domeniul pazei
bunurilor si obiectivelor de interes local care
executa misiuni în teren

	21
	Uniforma de serviciu
	Cpl
	Câte unul pentru fiecare politist local/personal
contractual cu atributii in domeniul pazei
bunurilor si obiectivelor de interes local

